ΑΘΛΗΤΙΚΟΙ ΨΙΘΥΡΟΙ: 19 Ιουν 2013\nΜεγάλο στοίχημα το αν θα κάνουν καριέρα στο μέλλον...\nΚινδυνεύει να πληρώσει τις αμαρτίες των προηγούμεν...\nΤσιστιακώφ, αλλά υπάρχουν και τα ρούβλια του Ιβάν!...\nΟ ένας βολευόταν μόνο με νίκη. Ο άλλος είχε την πολυτέλεια των δύο αποτελεσμάτων. Η εικόνα τους όμως στον αγωνιστικό χώρο ήταν διαφορετική. Ο Ολυμπιακός Βόλου, έχοντας την πίεση στο μυαλό του, «βάραινε» μόνος του τα πόδια του, την στιγμή που ο Παναιτωλικός προσπαθούσε να εκμεταλλευτεί κάθε κόντρα και κάθε στιγμή που είχε τη μπάλα στα πόδια του.\nΤα πρώτα 45 λεπτά κυλούσαν με την ομάδα του Χάβου να ελέγχει το παιχνίδι και να φτάνει και στο γκολ, όταν ο Καμαρά, ο οποίος έκανε άνω κάτω την άμυνα του Ολυμπιακού Βόλου, πήρε ωραία πάσα από τον Μπελόν και με αριστερό δυνατό σουτ άνοιξε το σκορ για την ομάδα του Αγρινίου. Οι «ερυθρόλευκοι» προσπάθησαν να πιέσουν, έφτασαν μία δύο φορές στην περιοχή του Στεφανάκου χωρίς όμως να καταφέρουν κάτι ουσιαστικό.\nΤο δεύτερο μέρος ξεκίνησε με τον Ολυμπιακό να πιέζει πιο ψηλά, να προσπαθεί να φτάσει στα καρέ του Στεφανάκου και κυρίως να φτάσει στο γκολ που θα τον έβαζε και στο παιχνίδι. Αυτό το κατάφερε με τον Γενγκά, μετά από σέντρα του Μπολάτι, βάζοντας «φωτιά» στο παιχνίδι και της εξέδρες.\nΟ Μάκης Χάβος δεν έκατσε με σταυρωμένα χέρια, έβαλε στο παιχνίδι τον Κουτσοσπύρο, με σαφέστατη πρόθεση να πάει για να πάρει το παιχνίδι και όχι να κλειστεί στα καρέ της και να μείνει με την ισοπαλία. Αυτό του βγήκε λίγα λεπτά αργότερα, όταν ο Μπακάκης έκανε την σέντρα, ο «μαχητής» Κουτσοσπύρος πήρε καλύτερη θέση και με προβολή έστειλε τη μπάλα στα δίχτυα του Γκίτκου για δεύτερη φορά.\nΤα τελευταία λεπτά δεν έφεραν κάτι άλλο στο παιχνίδι και ο Παναιτωλικός πήρε τη νίκη, διατηρήθηκε πρώτος στην βαθμολογία των πλέι οφ και μετά από ένα χρόνο απουσίας επέστρεψε στην Σούπερ Λίγκα, αφήνοντας στο… «καναβάτσο» την ομάδα του Βόλου.\nΟλυμπιακός Βόλου (Γιώργος Βαζάκας): Γκίτκος, Καρράς, Κατσιαρός, Παλαιολόγος, Γόγολος, Ολίσε, Πινδώνης, Μπολάτι, Μπρέσκα, Γενγκά, Σολάκης.\nΠαναιτωλικός (Μάκης Χάβος): Στεφανάκος, Αραμπατζής, Μπακάκης, Κούσας, Μελισσάς, Μουμίν, Σφακιανάκης, Ιορδανίδης, Μπελόν, Καμαρά, Πασάς.\nΟ Ιβάν Σαββίδης περιμένει ένα νέο νόμο για εταιρείες με μεγάλα χρέη στο δημόσιο, ο οποίος να προβλέπει πως όσες εταιρείες χρωστάνε πάνω από 10 εκατ. ευρώ, μπορούν να εξοφλήσουν το χρέος τους, εφόσον πληρώσουν το πρωτογενές κεφάλαιο με εφάπαξ καταβολή. Σε μια τέτοια περίπτωση η ΠΑΕ ΠΑΟΚ με 11 εκατ. ευρώ τελειώνει με τα χρέη προς το δημόσιο. Ανεκτό είναι και το σενάριο στο πρωτογενές κεφάλαιο να προστίθεται και ένα 10% των προστίμων και προσαυξήσεων.\nΟ πρόσφατος νόμος που υποχρεώνει τις αθλητικές ανώνυμες εταιρείες να καταβάλουν το πρωτογενές κεφάλαιο, συν το 50% των προστίμων και προσαυξήσεων, εκτοξεύει το χρέος του ΠΑΟΚ στα 21 εκατ. ευρώ, αφού τα πρόστιμα που εκκρεμούν στα διοικητικά δικαστήρια υπολογίζονται στα 20 εκατ. ευρώ.\nΈως τώρα το αίτημα του Σαββίδη στο κράτος για την καταβολή άμεσα του πρωτογενούς κεφαλαίου με την εξάλειψη των προστίμων και προσαυξήσεων προσέκρουε στην άρνηση της τρόικας για εξαιρέσεις.\nΟι πληροφορίες του ARENA FM. gr λένε ότι σ’ αυτό που ποντάρει, πλέον, η ΠΑΕ ΠΑΟΚ ως εφικτή λύση είναι η ψήφιση ενός νόμου γενικά για εταιρείες με μεγάλα χρέη στο δημόσιο, προκειμένου και το κράτος να μαζέψει ρευστό και οι εταιρείες να επιβιώσουν σε ένα πολύ δύσκολο οικονομικό περιβάλλον.\nΜετά από μια εβδομάδα παραμονής στην ιδιαίτερη πατρίδα του, την Χαλκίδα, ο Βαγγέλης Αγγέλου επιστρέφει αύριο (20/06) στην Θεσσαλονίκη. Η επιστροφή του αναμένεται να σηματοδοτήσει και τις οριστικές εξελίξεις, γύρω από το θέμα της παραμονής του ή όχι στην τεχνική ηγεσία του Άρη. Ωστόσο, ένα ραντεβού – «κλειδί», που ενδεχομένως να καθορίσει και την τύχη της συνεργασίας των δυο πλευρών, αναμένεται να πραγματοποιηθεί μέχρι την προσεχή Παρασκευή.\nΟ Βαγγέλης Αγγέλου αναμένεται να συναντηθεί με τον Ντίμη Παπαϊωάννου, ισχυρό μέλος της ΓΕΝΕΣΙΣ και έναν εκ των μόνιμων οικονομικών αρωγών της ΚΑΕ Άρης, προκειμένου να υπάρξει μια ευρύτερη κουβέντα γύρω από την ομάδα και τις προοπτικές που έχει για το άμεσο μέλλον. Και οι μέτοχοι άλλωστε, συντάσσονται με την διάθεση της διοίκησης να κρατήσει τον Αγγέλου στο Αλεξάνδρειο, αλλά πάντα μέσα στα πλαίσια των οικονομικών δυνατοτήτων που επιβάλλει το ευρύτερο οικονομικό περιβάλλον.\nΑυτή θα είναι και μια βασική παράμετρος της κουβέντας του κ. Παπαϊωάννου με τον Αγγέλου. Ο πρώτος θα προσπαθήσει να εξηγήσει απλά και κατανοητά πως σκέφτονται να κινηθούν οι μέτοχοι, σε συνεργασία με την διοίκηση της ΚΑΕ, σχετικά με το άρθρο 99, αλλά και να διαβεβαιώσει τον 51χρονο τεχνικό ότι τόσο ο ίδιος όσο και άλλοι επώνυμοι Αρειανοί, δεν πρόκειται να αφήσουν την ομάδα να παλεύει μόνη με τα προβλήματά της.\nΒέβαια, σε ότι αφορά την οικονομική διαφορά που υπάρχει ανάμεσα στις απαιτήσεις του Αγγέλου και την πρόταση της ΚΑΕ Άρης, ο κ. Παπαϊωάννου δεν πρόκειται να πάρει θέση. Δηλαδή, δεν πρόκειται να προσπαθήσει να γεφυρώσει το χάσμα με τον έναν ή τον άλλο τρόπο. Σκοπός του είναι, μέσα από την συνάντησή του με τον έμπειρο τεχνικό, να τον κάνει να νοιώσει μια μεγαλύτερη ασφάλεια για το περιβάλλον της ΚΑΕ Άρης και τους ανθρώπους που την στήριζαν και την στηρίζουν.\nΤο όνομα του Σαλόζε Ουντότζι έχει αρχίσει να ακούγεται έντονα στην ομάδα του Άρη. Ο Νιγηριανός μεσοεπιθετικός που έμεινε ελεύθερος από τον Ατρόμητο, έχει συνεργαστεί με τον Γιάννη Χατζηνικολάου στον Πλατανιά Χανίων και δεν αποκλείεται κάτι ανάλογο να συμβεί και στον Άρη. Οι "κίτρινοι" έχουν βεβαίως περιορισμό στις μεταγραφικές τους κινήσεις, καθώς μπορούν να πάρουν μόνο τρεις ποδοσφαιριστές άνω των 24 ετών. Δεν αποκλείεται πάντως ένας από αυτούς να είναι και ο Ουντότζι με τον οποίο φαίνεται πως έχουν γίνει ήδη κάποιες πρώτες συζητήσεις.\nΤις πρώτες του δηλώσεις μετά την ολοκλήρωση της συμφωνίας του με τον Άρη έκανε ο Μιχάλης Κύργιας μιλώντας στο «Αθλητικό Μετρόπολις» και την εκπομπή «Στη Σέντρα».\n«Ο Άρης είναι μια μεγάλη πρόκληση για μένα και είμαι πολύ χαρούμενος που θα αγωνιστώ σε μια τόσο μεγάλη ομάδα με πολύ κόσμο και πολύ ωραίο γήπεδο. Θέλω να κάνω τα πάντα και θα δουλέψω πολύ προκειμένου να δείξω σε όλους τί μπορώ να προσφέρω στον Άρη», είπε ο 24χρονος πρώην αμυντικός του Απόλλωνα και συνέχισε λέγοντας πως ανυπομονεί να γνωρίσει τους νέους του συμπαίκτες.\nΌσον αφορά τον προπονητή του στον Άρη, Γιάννη Χατζηνικολάου, ο Μιχάλης Κύργιας τόνισε: «Από όσα γνωρίζω είναι ένας νέος ηλικιακά προπονητής εχει φιλοδοξίες, δουλελυει σωστά, πιστεύω να φανώ χρήσιμο εργαλείο στα χέρια του».\nΚλείνοντας το νέο μεταγραφικό απόκτημα του Άρη αναφέρθηκε και στον Ηρακλή, τον οποίο αντιμετώπισε φέτος με τον Απόλλωνα Σμύρνης: «Άξιζε να διεκδικήσει την άνοδο ο Ηρακλής, ήταν αναμεσα στις επτά ομάδες που ξεχώρισαν και επειδή είναι ομάδα με ιστορία πρέπει σύντομα να επιστρέψει στην μεγαλη κατηγορία».\nΤην άποψή του για τον μεταγραφικό στόχο του ΠΑΟΚ, Ινίγο Λόπεθ εξέφρασε ο προπονητής του στη Γρανάδα και πρώην τεχνικός του Άρη, Λούκας Αλκαράθ μιλώντας στο «Αθλητικό Μετρόπολις» και στην εκπομπή «Στη Σέντρα».\n«Είναι ένας γρήγορος και σταθερός κεντρικός αμυντικός που δεν φοβάται να μπει δυνατά στις φάσεις. Έχει ψηθεί στις τελευταίες δύο σεζόν που αγωνίζεται στην Πριμέρα Ντιβιζιόν, πιστεύω πως μπορεί να σταθεί άνετα στην Σούπερ Λίγκα και τον ΠΑΟΚ και να κάνει τη διαφορά. Το θέμα είναι να τα βρει στο ζήτημα του συμβολαίου του με τον ΠΑΟΚ».\nΠαράλληλα, ο τεχνικός της Γρανάδα φάνηκε ενήμερος για το ενδιαφέρον της Λέγκια για τον Ινίγο Λόπεθ: «Ναι το γνώριζα, ήταν πολύ κοντά στο να υπογράψει, άλλωστε παίζει και ο αδερφός του, Χόρχε Λόπεθ εκεί», ανέφερε χαρακτηριστικά.\nΌσον αφορά τις εντυπώσεις του από την Ελλάδα, ο Λούκας Αλκαράθ υπογράμμισε: «Με εξέπληξε η Σούπερ Λίγκα, δεν περίμενα να υπάρχουν ομάδες με πολλούς νεαρούς, όπως ο Άρης κάτι που είναι πολύ ευχάριστο αφού είναι πολύ καλό να επενδύουν οι ομάδες σε νέους παίκτες».\nΓια το τί δεν του άρεσε από την Ελλάδα, ο Ισπανός προπονητής ανέφερε «Δεν έχω να πω κάτι συγκεκριμένο, δεν έφυγα γιατί δεν μου άρεσε κάτι, έφυγα γιατι με κάλεσε η Γρανάδα. Μου άρεσε πολύ και η ομάδα και το ελληνικό πρωτάθλημα. Ήταν επιλογή μου να φύγω, και όχι επειδή δεν μου άρεσε κάτι. Αν υπήρχαν οι προϋποθέσεις δεν έχω πρόβλημα να έρθω να δουλέψω ξανά στην Ελλάδα». Πηγή: metrosport.gr\nΝα του αποσταλεί το νέο συμβόλαιο από τη διοίκηση του Άρη, περιμένει ο Νταβίντ Αγκάνθο για να τελειώσει και τυπικά το θέμα της παραμονής του.\nΈνα από τα "καυτά" θέματα της νέας διοίκησης του Άρη, όσον αφορά τον αγωνιστικό σχεδιασμό των "κίτρινων" ήταν ο Νταβίντ Αγκάνθο. Ήταν, διότι μένουν τα τυπικά για την επικύρωση της παραμονής του Ισπανού επιθετικού, ο οποίος με τη σειρά του δήλωσε πως βλέπει τη νέα σεζόν ως πρόκληση.\n«Φέτος δεν είχα σχέδια για διακοπές, βρίσκομαι με την οικογένειά μου στη Μαδρίτη και εδώ σκοπεύω να μείνω για το διάστημα της άδειάς μου. Ακόμη δε γνωρίζω αν θα είμαι από την πρώτη μέρα, δεν ξέρω πότε θα ενσωματωθώ, θα μιλήσω με τον προπονητή, γιατί θέλω να ξεπεράσω και κάποιες μικροενοχλήσεις που είχα και μετά να μπω στο πρόγραμμα».\nΓια το αν έχει μιλήσει με τον κ. Ηλιάδη ή τον κ. Χατζηνικολάου: «Περιμένω να κλείσει το θέμα του συμβολαίου μου, δεν έχω υπογράψει ακόμη. Θέλω να μείνω, αλλά δεν έχει τελειώσει οριστικά το θέμα της ανανέωσής μου. Είμαι έτοιμος να υπογράψω, αυτό που λείπει είναι να βάλω την υπογραφή μου στο συμβόλαιο, υπάρχει μια καθυστέρηση σε αυτό, δεν μου έχει σταλεί ακόμη, με το που σταλεί θα το υπογράψω. Από τον Άρη μου είπαν ότι θα στείλουν το συμβόλαιο, υπήρχαν ομάδες που χτύπησαν στην πόρτα, τους είπα ότι θέλω να συνεχίσω στον Άρη και θέλω να μου στείλουν το συμβόλαιο για να υπογράψω».\nΓια την ανανέωση και με τους Πουλίδο, Κοέλιο: «Είναι δύο πολύ καλοί παίκτες που προσέφεραν πολλά στην ομάδα τη σεζόν που πέρασε και ελπίζω να μείνουν κι αυτοί στον Άρη».\nΓια την πορεία του Άρη την επόμενη σεζόν και τι πρέπει να αλλάξει για να πάει ακόμη καλύτερα: «Πολλά πράγματα πρέπει να αλλάξουν στον Άρη για να πρωταγωνιστήσει ξανά. Θα μπορούσε να πάρει ποιοτικούς παίκτες, αλλά λείπει πιο πολύ η σταθερότητα, να μην αλλάζουν ο προπονητής ή ο πρόεδρος συνέχεια».\nΓια το δέσιμο που έχει με τον Άρη: «Μου έχουν φερθεί πολύ καλά μέχρι τώρα ο Άρης, είναι άψογη η συνεργασία μου ως τώρα, για αυτό και θέλω να μείνω. Είναι και μια πρόκληση για μένα, διότι παρά τα προβλήματα που είχε η ομάδα καταφέραμε να την κρατήσουμε και θέλω να συνεχίσουμε το έργο που αφήσαμε με την ομάδα».\nΓια τον συμπαίκτη που θα διάλεγε αν μπορούσε για να μείνει στον Άρη: «Είναι πολύ δύσκολο να διαλέξω έναν. Η δουλειά ήταν συλλογική και δεν ήταν μόνο ενός παίκτη θα ήθελα να μείνουν ο Καζναφέρης και ο Βελλίδης, αλλά θα κρατούσα τους Πουλίδο, Κοέλιο, Παπαζαχαρία, Παπαστεριανό».\nΠρόταση παραμονής από τον ΠΑΟΚ περιμένει ο Μπερτράν Ρομπέρ, πριν συζητήσει με οποιαδήποτε άλλη ομάδα για το μέλλον του.\nΈνα από τα συμβόλαια που λήγουν στον ΠΑΟΚ είναι αυτό του Μπερτράν Ρομπέρ.\nΟ Γάλλος μεσοεπιθετικός εξέφρασε την επιθυμία να παραμείνει στον «Δικέφαλο του Βορρά» και θα περιμένει τις συζητήσεις με τους Θεσσαλονικείς πριν εξετάσει τις προτάσεις που έχει δεχθεί από άλλες ομάδες που θέλουν να τον εντάξουν στο δυναμικό τους.\nΑναλυτικά, όσα είπε στον “Arena”:\n«Θέλω να παραμείνω στον ΠΑΟΚ, αλλά περιμένω μια πρόταση από την ομάδα. Φαίνεται πως θα είναι πολύ καλύτερο το μέλλον της ομάδας, υπάρχει και η προοπτική του Τσάμπιονς Λιγκ. Έχω περάσει πολύ ωραία στον ΠΑΟΚ. Υπάρχει πίεση από τους οπαδούς όταν χάνει η ομάδα, αλλά μου αρέσει αυτό και είναι ένας πολύ σημαντικός λόγος που θέλω να μείνω στον ΠΑΟΚ.\nΜου αρέσει πολύ η ομάδα, οι φίλαθλοι, η διοίκηση. Την πρώτη χρονιά δεν έπαιξα πολύ, φέτος έπαιξα περισσότερο και πραγματικά θέλω προσφέρω πολλά περισσότερα στον ΠΑΟΚ. Σίγουρα θέλω ένα καλό συμβόλαιο, μια καλή αμοιβή, αλλά με νοιάζει πρώτα να έχω μια πρόταση από τον ΠΑΟΚ και βάσει αυτής θα αποφασίσω.\nΈχω προτάσεις από την Ελλάδα και δύο από τη Γαλλία. Περιμένω, όμως, τον ΠΑΟΚ και θέλω να προσφέρω πολύ στην ομάδα. Δεν ξέρω τι θα μου προσφέρει ο ΠΑΟΚ. Εγώ, πάντως, θέλω να μείνω.\nΕίναι πολύ σημαντικό που έρχεται ένας προπονητής σαν τον Χουμπ Στέφενς στον ΠΑΟΚ. Έχει πολύ καλό όνομα, με πολλές παραστάσεις και σίγουρα θα θέλει να πετύχει πολλά πράγματα με την ομάδα. Σίγουρα, όμως, θα θέλει και πράγματα από τους ποδοσφαιριστές, οπότε θα πρέπει να είναι όλοι έτοιμοι να δώσουν τα πάντα».\nΠροσφορά 2,3 εκατ. ευρώ στην Άρσεναλ για την απόκτηση του Τόμας Ροσίτσκι φέρεται να έχει καταθέσει ο Ολυμπιακός, σύμφωνα με αποκλειστικό δημοσίευμα του «TalkSport».\nΣτον Ολυμπιακό ετοιμάζονται για το «μπαμ» του καλοκαιριού.\nΑυτό, θα γίνει, αν πρώτα απ’ όλα επιβεβαιωθεί το δημοσίευμα του «TalkSport» και πει το «ναι» η Άρσεναλ για την παραχώρηση του Τόμας Ροσίτσκι!\nΟι «ερυθρόλευκοι» φέρονται να έχουν καταθέσει πρόταση 2,3 εκατ. ευρώ στους «κανονιέρηδες» για την απόκτηση του έμπειρου μεσοεπιθετικού, στον οποίο, έχει προσφερθεί τριετές συμβόλαιο συνεργασίας.\nΟ Ροσίτσκι έχει ακόμα έναν χρόνο συμβολαίου με την Άρσεναλ, αλλά οι μόλις 10 εμφανίσεις του στην περσινή Πρέμιερ Λιγκ και τα πολλά προβλήματα τραυματισμών, τον οδηγούν στην πόρτα της εξόδου από το «Έμιρεϊτς» το φετινό καλοκαίρι.\nΣύμφωνα με το αγγλικό δημοσίευμα που φέρνει στο φως την πρόταση του Ολυμπιακού, το Αμβούργο φέρεται να έχει προστεθεί στη λίστα με τους «μνηστήρες» του 32χρονου Τσέχου. Πηγή: sport-fm.gr\nΑρνητική φαίνεται πως ήταν η απάντηση του Φάμπιο Καπέλο στην Παρί Σεν Ζερμέν για την ανάληψη της τεχνικής ηγεσίας. Όλα δείχνουν παραμονή του Κάρλο Αντσελότι στον πάγκο.\nΠάντως, αξίζει να σημειωθεί, πως έπειτα από τις έντονες πιέσεις του Αντσελότι για αποχώρηση, οι ιθύνοντες της Παρί δεν «πετούν και τη σκούφια» τους για να παραμείνει αλλά το γεγονός ότι έχουν χάσει αρκετό χρόνο για τον αντικαταστάτη του τους οδηγεί στον συμβιβασμό. Πηγή: sport-fm.gr\nΟ Γιάννης Σκόνδρας μπορεί να πετύχει πολλά στον ΠΑΟΚ. Τουλάχιστον αυτό πιστεύει ο πρόεδρος της ομάδας του Ατρόμητου, Γιώργος Σπανός.\nΜόνο τα τυπικά μένουν για να ολοκληρωθεί η συμφωνία του ΠΑΟΚ με τον Ατρόμητο για τον Γιάννη Σκόνδρα και ο πρόεδρος του συλλόγου, Γιώργος Σπανός, θεωρεί πως μπορεί να σταθεί επάξια φορώντας τη φανέλα του ΠΑΟΚ.\nΟ «ισχυρός» άνδρας της ομάδας του Περιστερίου τόνισε σε δηλώσεις του στον Arena FM πως ο Σκόνδρας έχει και το ταλέντο και τις δυνατότητες να μπορέσει να κάνει καριέρα στην ομάδα της Τούμπας.\nΓια το που βρίσκεται η υπόθεση μεταγραφής του Σκόνδρα στον ΠΑΟΚ: «Είμαστε σε καλό δρόμο, έχουμε καλή επαφή με τον ΠΑΟΚ και πιστεύω τις επόμενες μέρες θα τελειώσει το ζήτημα. Τα έχουμε βρει σε πολλές λεπτομέρειες, απομένουν να ρυθμιστούν κάποιες άλλες ώστε να ολοκληρωθεί η μεταγραφή. Εμείς σεβόμαστε την επιθυμία του Γιάννη να πάει στον ΠΑΟΚ και δεν θέλαμε να τον πιέσουμε για την περίπτωση μεταγραφής στο εξωτερικό. Ακόμη και σήμερα, υπήρχε πρόταση από άλλη ομάδα».\nΓια τον νεαρό διεθνή ως παίκτη: «Για μένα, είναι το επόμενο δεξί μπακ της Εθνικής ομάδας. Τον έχω από 15 χρονών και πιστεύω πως ο ΠΑΟΚ παίρνει έναν έτοιμο παίκτη για το δεξί άκρο της άμυνάς του. Είναι 23 χρονών και ήδη έχει παίξει τουλάχιστον 100 παιχνίδια στη Σούπερ Λίγκα. Μέσα στο γήπεδο δεν καταλαβαίνει τίποτα, έχει όλα τα εχέγγυα για να κάνει μεγάλη καριέρα. Θα έχει για πολλά χρόνια ο ΠΑΟΚ ένα καλό δεξί μπακ, όπως και η Εθνική. Με τον σπουδαίο προπονητή που έφερε ο ΠΑΟΚ, τις ευρωπαϊκές παραστάσεις που πιθανώς θα έχει με τον ΠΑΟΚ και τις λοιπές συνθήκες, νομίζω μπορεί να εξελιχθεί ακόμη περισσότερο».\nΓια το ότι έχουν αναπτυχθεί καλές σχέσεις ανάμεσα σε ΠΑΟΚ και Ατρόμητο, μετά και την πώληση του Ιτάνζ τον περασμένο Ιανουάριο αλλά και για την κατάληξη της φετινής σεζόν: «Υπάρχουν καλές σχέσεις εκτός γηπέδου, εντός γηπέδου τον στενοχωρούμε λίγο (σ.σ. γέλια). Στο τελευταίο παιχνίδι, η μπάλα δεν ήθελε να μπει και χάσαμε κατ’ αυτόν τον τρόπο την πρωτιά στα play off. Αλλά, όταν ήμασταν 18 πόντους πίσω από τον ΠΑΟΚ στο πρωτάθλημα, δεν μπορούμε να μιλήσουμε για αδικία. Αν απομονώσουμε τα play off, σίγουρα ήμασταν ένα βήμα από την απόλυτη υπέρβαση. Εμάς μας ικανοποιεί που έχει μονιμοποιηθεί στις πρώτες θέσεις του ελληνικού πρωταθλήματος, είναι συνεπής στις υψηλές θέσεις. Δεν το κρύβουμε πως είναι στόχος μας να μπούμε στους ομίλους του Europa League».\nΓια το αν ισχύει πως ο Ατρόμητος τάσσεται σε κοινό μέτωπο με τον ΠΑΟΚ αλλά και τα τηλεοπτικά της επόμενης σεζόν: «Δεν έχω τέτοια αίσθηση. Νομίζω πως αυτά είναι πράγματα που λέγονται ανάμεσα στο δικό σας κλάδο. Εμείς είμαστε ένας συνεταιρισμός με 18 ομάδες και θέλουμε το καλύτερο συνολικώς. Για τα τηλεοπτικά θα το συζητήσουμε και θα προσπαθήσουμε να πετύχουμε την καλύτερη δυνατή συμφωνία».\nΟ ΠΑΟΚ ήταν η ομάδα που έψαχνε τόνισε ο Ινίγκο Μοντάνια Λόπεθ στις πρώτες του δηλώσεις ως ποδοσφαιριστής του "Δικεφάλου".\nΜε συνοπτικές διαδικασίες ο ΠΑΟΚ ανακοίνωσε την μεταγραφή του Ινίγκο Μοντάνια Λόπεθ.\nΟ Ισπανός αμυντικός στις πρώτες του δηλώσεις ως ποδοσφαιριστής του "Δικεφάλου", τόνισε ότι δεν δυσκολεύτηκε να πει το "ναι" στην πρόταση που δέχθηκε από τους Θεσσαλονικείς και εμφανίστηκε έτοιμος να τους βοηθήσει να πετύχουν τους στόχους τους.\nΑναλυτικά, όσα είπε στο paokfc.gr:\nΙνίγο, ποιες είναι οι πρώτες σου εντυπώσεις από τη νέα ομάδα σου;\n«Θέλω να ευχαριστήσω τη διοίκηση της ομάδας, τον Βρύζα, τον Γεωργιάδη για την ευκαιρία που μου έδωσαν, είμαι εδώ δύο ημέρες, η απόφαση ήταν εύκολη, όλα όσα είδα μου άρεσαν μου φάνηκαν πολύ σωστά, από τη Θεσσαλονίκη, τον σύλλογο, και γενικά είμαι πολύ ευχαριστημένος».\nΦανταζόμαστε ότι ρώτησες και πήρες κάποιες πληροφορίες για το ελληνικό ποδόσφαιρο και τον ΠΑΟΚ πριν υπογράψεις;\nΉταν εύκολη ή δύσκολη η απόφαση να φύγεις από την Ισπανία και την ομάδα της Γρανάδα;\nΚριστιάνο Ρονάλντο ή Μέσι; Εχεις αντιμετωπίσει και τους δύο μεγάλους αστέρες με την προηγούμενη ομάδα σου.\nΕλεύθερος χωρίς περιοριστικούς όρους αφέθηκε ο Λάμπρος Σκόρδας. Πήρε προθεσμία μέχρι την Παρασκευή για την υπόθεση μη καταβολής χρεών της ΠΑΕ Άρης προς το Δημόσιο.\nΑναβολή ζήτησε και πήρε ο Λάμπρος Σκόρδας, ο οποίος το μεσημέρι της Τετάρτης παρουσιάστηκε ενώπιον του Αυτόφωρου Τριμελούς Πλημμελειοδικείου Θεσσαλονίκης.\nΟ πρώην πρόεδρος του Άρη συνελήφθη χθες για υπόθεση μη καταβολής χρεών της ΠΑΕ προς το Δημόσιο (όταν ήταν μέλος της διοίκησης) και την Παρασκευή είναι υποχρεωμένος να παρουσιαστεί ξανά στο Αυτόφωρο.\nTo δικαστήριο είτε θα εξετάσει επί της ουσίας την υπόθεση του Λάμπρου Σκόρδα, είτε θα οριστεί τακτική δικάσιμος και θα αφεθεί ελεύθερος.\nΓια τα επόμενα δύο χρόνια θα αγωνίζεται με τη φανέλα του ΠΑΟΚ ο Ινίγκο Μοντάνια Λόπεθ η μεταγραφή του οποίου ολοκληρώθηκε και ανακοινώθηκε από την ομάδα της Θεσσαλονίκης.\n«Η ΠΑΕ Π.Α.Ο.Κ. ανακοινώνει την απόκτηση του κεντρικού αμυντικού της Γρανάδα, Inigo Lopez Montana, ο οποίος σήμερα υπέγραψε συμβόλαιο διετούς διάρκειας με τον Δικέφαλο» αναφέρει χαρακτηριστικά η ανακοίνωση της ΠΑΕ.\nΗ «Marca» ανατρέπει τα δεδομένα για Βερδού και αντικρούει δημοσίευμα της «Sun» τονίζοντας πως ο παίκτης βρίσκεται μεταξύ της Σαουθάμπτον και του Ολυμπιακού.\nΕάν συνδυάσει κανείς τα δημοσιεύματα των δύο εφημερίδων, θα καταλήξει στο συμπέρασμα πηγαίνουν καλά για τον Ολυμπιακό, όμως η εμπειρία έχει δείξει πως η περίπτωση του Καταλανού μόνο απλή δεν είναι.\nΗ ισπανική εφημερίδα επικαλούμενη δικές της πηγές τονίζει πως ο πρώην ποδοσφαιριστής της Εσπανιόλ έχει στα χέρια του δύο προτάσεις, μία από τον Ολυμπιακό και άλλη μία από τη Σαουθάμπτον και πως μέχρι το τέλος της τρέχουσας εβδομάδας, ο ίδιος και η σύζυγός του που φαίνεται πως έχει λόγο για αυτό- θα έχει πάρει οριστικές αποφάσεις για το μέλλον του, επιλέγοντας μία από τις δύο ομάδες.\nΣτην Αγγλία μέσω της «Sun» μεταδόθηκε η πληροφορία ότι είδε έχει πει «όχι» στη Σαουθάμπτον αφού θέλει να αγωνιστεί στο Champions League. Εφόσον ισχύει κάτι τέτοιο, οι Πειραιώτες – που βρίσκονται εν αναμονή της απάντησης του Βερδού - έχουν περισσότερες ελπίδες για να αποσπάσουν την υπογραφή του.\nΑναβολή για τις 28 Απριλίου του 2014 πήρε η υπόθεση της απόπειρας εκβιασμού του Γιώργου Δαλούκα με κατηγορούμενο τον Αχιλλέα Μπέο.\nΤο ΙΑ’ τριμελές πλημμελειοδικείο Αθηνών αποφάσισε την αναβολή της δίκης για την υπόθεση της απόπειρας εκβιασμού του Γιώργου Δαλούκα με κατηγορούμενο τον Αχιλλέα Μπέο για τις 28 Απριλίου του 2014. Αυτή είναι η τρίτη αναβολή της δίκης.\nΑπόντες ήταν οι Αχιλλέας Μπέος και Γιώργος Δαλούκας για τον οποίο η εισαγγελέας πρότεινε να του επιβληθεί πρόστιμο για την απουσία του αφού πρόκειται για τον βασικό μάρτυρα κατηγορίας ενώ επίσης απουσίασαν οι Νικόλας Πατέρας και Αλέξης Κούγιας.\nΑπό τους μάρτυρες κανονικά έδωσαν το «παρών» οι Σοφοκλής Πιλάβιος, Κύρος Βασάρας, Βασίλης Τεροβίτσας, Σωτήρης Βοργιάς και Κυριάκος Θωμαϊδης.\nΗ εισαγγελέας πρότεινε να αναβληθεί η δίκη και το δικαστήριο αποφάσισε την αναβολή της για τις 28 Απριλίου του 2014 αλλά και πρόστιμο στον πρώην διεθνή ρέφερι.\nΗ δίκη έχει να κάνει με την κατηγορία του Γιώργου Δαλούκα για τον Αχιλλέα Μπέο για «απόπειρας εκβίασης» του διαιτητή, στον αγώνα Άρης-Παναθηναϊκός που διεξήχθη τον Σεπτέμβριο του 2010 και έληξε 0-1 με το αλήστου μνήμης πέναλτι στον Βύντρα. Πηγή: sport-fm.gr\nΣτην… κούρσα για την απόκτηση του Ντιέγκο Καπέλ έχει μπει ο Ολυμπιακός, σύμφωνα με όσα γράφει σήμερα (19/06) η πορτογαλική Record.\nΤο ενδιαφέρον του Ολυμπιακού για την απόκτηση του Ντιέγκο Καπέλ αποκαλύπτει σήμερα (19/06) ο πορτογαλικός Τύπος.\nΣυγκεκριμένα, η εφημερίδα «Record» υποστηρίζει ότι οι Πειραιώτες – εκτός των Λίβερπουλ, Μαρσέιγ και Ατλέτικο Μαδρίτης – εξετάζουν την περίπτωση του 25χρονου εξτρέμ της Σπόρτινγκ Λισαβόνας (ομάδας πλέον τον Λεονάρντο Ζαρντίμ).\nΟ Ισπανός αποκτήθηκε το 2011 από τα λιοντάρια και δεσμεύεται με συμβόλαιο μέχρι το 2016, όμως φέτος ήταν από τους μοναδικούς που ξεχώρισαν με τις 36 εμφανίσεις και τα 5 γκολ (συν τις 9 ασίστ) που είχε σε όλες τις διοργανώσεις.\nΑρνητικά φέρεται να απάντησε ο Ζοάν Βερδού στη Σαουθάμπτον και ο Ολυμπιακός έχει περισσότερες πιθανότητες για την απόκτηση του Καταλανού χαφ.\nΜία από τις βασικές αντιπάλους για την απόκτηση του Ζοάν Βερδού, η Σαουθάμπτον, βγήκε εκτός συναγωνισμού και αυξάνει τις πιθανότητες του Ολυμπιακού.\nΕφόσον ισχύει κάτι τέτοιο, οι Πειραιώτες – που βρίσκονται εν αναμονή της απάντησης του Βερδού - έχουν περισσότερες ελπίδες για να αποσπάσουν την υπογραφή του.\nΥπενθυμίζεται ότι ο Καταλανός χαφ υπολογίζει σε μεγάλο βαθμό την άποψη της γυναίκα του, Νούρια, για τον επόμενο σταθμό της καριέρας του, αφού δεν προτίθεται να αφήσει την Ισπανία και εκείνη με το παιδί τους να μείνουν πίσω στη Βαρκελώνη. Πηγή: sport-fm.gr\nΑρνητικός στο ενδεχόμενο να παραχωρήσει τον Τζέφρι Καστιλιόν στον Παναθηναϊκό, χωρίς εκείνος να δώσει χρήματα, είναι ο Άγιαξ, σύμφωνα με όσα δήλωσε ο Μάρκ Όφερμαρς.\nΣτην επιβεβαίωση των δημοσιευμάτων που θέλουν τον Παναθηναϊκό να ενδιαφέρεται για την απόκτηση του Τζέφρι Καστιλιόν προχώρησε ο Μάρκ Όφερμαρς, μιλώντας στο «Voetbal International».\nΟ διευθυντής ποδοσφαίρου του Άγιαξ τόνισε ότι οι «πράσινοι» επιθυμούν να αποκτήσουν τον 22χρονο επιθετικός ως ελεύθερος, όμως δεσμεύεται με συμβόλαιο μέχρι το καλοκαίρι του 2014.\n«Ο Παναθηναϊκός θέλει τον Τζέφρι ως ελεύθερο, όμως κάτι τέτοιο δεν μπορεί να συμβεί. Ωστόσο, θα πρέπει να συζητήσουμε», ήταν τα λόγια του παλαίμαχου άσου στην εφημερίδα.\nΤη φετινή σεζόν ο νεαρός παίκτης μέτρησε 38 συμμετοχές (ως δανεικός στην Έρακλες, έχοντας πετύχει 12 γκολ και μοιράσει 4 ασίστ. Πηγή: sport-fm.gr\nΣε αναζήτηση κεντρικού αμυντικού βρίσκεται η Βέροια, αφού ο Σιρίλ Καλί αναμένεται να γίνει παίκτης του Απόλλων Σμύρνης.\nΤον μεταγραφικό σχεδιασμό στη Βέροια ανατρέπει η διαφαινόμενη αποχώρηση του Σιρίλ Καλί.\nΤο συμβόλαιο του Γάλλου στόπερ λήγει σε λίγες μέρες και όλα δείχνουν ότι την επόμενη σεζόν θα φοράει τη φανέλα του Απόλλωνα Σμύρνης.\nΈτσι η διοίκηση της «βασίλισσας του Βορρά» κινείται για την ενίσχυση των μετόπισθεν, όπου την περσινή σεζόν ήταν ο 29χρονος παίκτης με τον Ορέστες.\nΠαράλληλα, έχουν αναπτυχθεί φήμες ότι η ομάδα της Ημαθίας ενδιαφέρεται για την απόκτηση του Σαλότζι Ουντότζι, ο οποίος την περσινή σεζόν έπαιξε σε 33 αγώνες με τον Ατρόμητος και πέτυχε 6 γκολ (είχε και 3 ασίστ) σε 2513 λεπτά συμμετοχών. Πηγή: sport-fm.gr\nΤην απάντηση του Γιώργου Ντάσιου περιμένουν στον ΠΑΣ Γιάννινα, ύστερα από τη χθεσινή συνάντηση του Γιώργου Χριστοβασίλη με τον 30χρονο αμυντικό.\nΤην ανανέωση της συνεργασίας του συζήτησαν χθες το βράδυ ο Γιώργος Χριστοβασίλης με τον Γιώργο Ντάσιο, του οποίου το συμβόλαιο με τον ΠΑΣ Γιάννινα λήγει σε λίγες μέρες.\nΟ ισχυρός άνδρας του συλλόγου κατέθεσε πρόταση στον 30χρονο δεξιό μπακ, ο οποίος υπολογίζεται πως θα απαντήσει σε περίπου δύο μέρες.\nΩστόσο, όλα τα ενδεχόμενα παραμένουν ανοιχτά, αφού ο πολύπειρος παίκτης έχει στα χέρια του προτάσεις και από άλλες ομάδες.\nΤη φετινή σεζόν ο Ντάσιος έπαιξε σε 27 αγώνες, έχοντας συνολικά 1316’ συμμετοχών.\nΜετά τον Απόλλων Σμύρνης και ο Πανιώνιος έχει εκδηλώσει ενδιαφέρον για την απόκτηση του Αλέξανδρου Καλογέρη.\nΤην περίπτωση του Αλέξανδρου Καλογέρη εξετάζουν «ζεστά» στον Πανιώνιο, σύμφωνα με πληροφορίες της SportDay.\nO 27χρονος μέσος έμεινε ελεύθερος από την Βέροια και προτάθηκε στους Νεοσμυρνιώτες, οι οποίοι βλέπουν με καλό μάτι την συγκεκριμένη υπόθεση.\nΕνδιαφέρον για τον Καλογέρη έχει εκδηλώσει ενδιαφέρον και ο Απόλλων Σμύρνης και όλα τα ενδεχόμενα είναι ανοιχτά.\nΕν τω μεταξύ, σήμερα τελικά θα συναντηθεί ο Πάρης Ανδράλας με τη διοίκηση για να λυθεί κοινή συναινέσει η συνεργασία τους.\nΒασική, όμως, προϋπόθεση αποτελεί οι δύο πλευρές να τα βρουν στον τρόπο καταβολής των δεδουλευμένων.Πηγή: sport-fm.gr\nΑν και βρισκόμαστε ακόμη στην αρχή του καλοκαιριού, η SKODA Ξάνθη ξεκινά σήμερα την προετοιμασία της για τη νέα σεζόν.\nΣτα Πηγάδια στις 18:00 θα πραγματοποιηθεί η πρώτη συγκέντρωση που θα είναι περισσότερο απλή γνωριμία των ποδοσφαιριστών με τον νέο προπονητή της ομάδας, Νίκο Καραγεωργίου.\nΤο «παρών» θα δώσει ο Δημήτρης Κυριακίδης, ενώ θα ξεκινήσουν προετοιμασία με την επαγγελματική ομάδα και οι νεαροί Παπαδιώτης, Παπαδημητρίου και Μπαρέτας. Πηγή: sport-fm.gr\nΣτο μεταγραφικό στόχαστρο του Λεβαδειακού βρίσκεται ο Γιουράι Μπάλαζ, σύμφωνα με τον Τύπο της Σλοβακίας.\nΠροτεραιότητα αποτελεί για τον Λεβαδειακό η απόκτηση ενός τερματοφύλακας, ύστερα από τις αποχωρήσεις των Κυριακίδη και Κασμερίδη.\nΩστόσο, σύμφωνα με δημοσιεύματα από την Σλοβακία, οι Βοιωτοί έχουν προχωρήσει για τον 32χρονο γκολκίπερ, Γιουράι Μπάλαζ.\nΤελευταία ομάδα που αγωνίστηκε ο Σλοβάκος πορτιέρο ήταν η Πολόνια, η οποία αγωνίζεται στην πρώτη κατηγορία της Πολωνίας.\nΩστόσο, ο Μπάλαζ δεν είναι ο μοναδικός παίκτης που εξετάζουν για την παραπάνω θέση οι άνθρωποι του συλλόγου.\nΕν τω μεταξύ, σήμερα (17:00) συνεχίζονται οι δοκιμές ποδοσφαιριστών τόσο για την ομάδα Κ-17 όσο και για αυτή της Κ-20.\nΑποφασισμένοι να ενισχύσουν το υπάρχον ρόστερ με ποιοτικές προσθήκες παρουσιάζονται στον Αστέρα Τρίπολης.\nΤην παρουσίαση των εισιτηρίων διαρκείας για την επόμενη σεζόν με την ανακοίνωση μίας… ηχηρής μεταγραφής επιθυμούν να συνδυάσουν στον Αστέρα Τρίπολης, όπως γράφει σήμερα η SportDay.\nΣτο μεταγραφικό στόχαστρο των Αρκάδων βρίσκονται ο Αλέξανδρος Τζόρβας για τη θέση του τερματοφύλακα και ο Γιώργος Φωτάκης για την ενίσχυση της μεσαίας γραμμής της ομάδας.\nΤην ίδια ώρα, φημολογείται ότι οι ιθύνοντες του συλλόγου θέλουν να καλύψουν τις αποχωρήσεις του Ρούμπεν Ράγιος και του Εμάνουελ Περόνε με ποδοσφαιριστές από την ίδια αγορά, τη Λατινική Αμερική.\nΣε κάθε περίπτωση, η διοίκηση του Αστέρα σε συνεργασία με τον Σάκη Τσιώλη δραστηριοποιούνται σε πολλά και διάφορα μέτωπα.\nΗ πρόκριση στους «16» της διοργάνωσης είναι ο στόχος της Εθνικής Κ-20 στο Παγκόσμιο Κύπελλο που διεξάγεται στην Τουρκία, όπως δήλωσε στον NovaΣΠΟΡ FM 94,6 ο ομοσπονδιακός τεχνικός, Κώστας Τσάνας.\nΜιλώντας στην εκπομπή «Δεξί, αριστερό και άουτ» και τους Γιάννη Θειακό και Σωτήρη Κωσταβάρα, ο κ. Τσάνας τόνισε πως το γεγονός πως απουσιάζουν παραδοσιακές δυνάμεις όπως η Βραζιλία και η Αργεντινή, κάνει τη διοργάνωση ακόμη πιο απρόβλεπτη. Παράλληλα, διέψευσε κατηγορηματικά τις φήμες που ήθελαν τον Ταξιάρχη Φούντα να κόβεται από την αποστολή λόγω πειθαρχικού παραπτώματος.\nΑναλυτικά όσα είπε ο Κώστας Τσάνας στον NovaΣΠΟΡ FM 94,6:\n«Συμμετέχουμε σε έναν όμιλο με Μεξικό, Μάλι, Παραγουάη. Στόχος μας είναι να πάρουμε μία θέση που να οδηγεί στα νοκ-άουτ παιχνίδια. Το επίπεδο, όχι μόνο στον όμιλό μας, αλλά γενικά, είναι πολύ υψηλό. Το Μεξικό με 13 συμμετοχές έχει παράδοση στο θεσμό, μια αύρα, μια συνέχεια. Πολλοί παίκτες του είναι εκείνοι που πριν μερικά χρόνια κατέκτησαν το παγκόσμιο Κ-17. Έχουν καλή τακτική και πιέζουν σε όλους τους χώρους, όμως όλες οι ομάδες έχουν πλεονεκτήματα και μειονεκτήματα».\nΓια το γεγονός πως τη «μικρή» Εθνική απαρτίζουν ποδοσφαιριστές που αγωνίζονται σε σημαντικούς συλλόγους:\n«Πριν από δύο χρόνια πολλοί δεν ήξεραν αυτούς τους παίκτες. Πλέον είναι γνωστοί, έχουν συμμετοχές και εμπειρίες από μεγάλες ομάδες. Είμαστε περήφανοι που θα παραδώσουμε ποδοσφαιριστές που θα έχουν εικόνες μεγάλων διοργανώσεων κι έτσι θα γίνουν πολυτιμότεροι για την Εθνική».\nΓια τη φημολογία που αναπτύχθηκε σχετικά με το «κόψιμο» του Ταξιάρχη Φούντα όχι λόγω τραυματισμού, αλλά για πειθαρχικό παράρτημα:\n«Δεν ισχύει σε καμία περίπτωση. Για να γίνει αντικατάσταση του παίκτη εστάλη ολόκληρος ο ιατρικός φάκελος στη FIFA. Υπάρχει επιτροπή που θα έλεγε πως την κοροϊδεύουμε. Ο Φούντας αντιμετώπισε πρόβλημα όπως και ο Μαυρίας. Τραυματισμός δεν σημαίνει και εγχείρηση, αλλά απλά πως δεν είσαι σε θέση να αγωνισθείς».\nΓια τα φαβορί του τουρνουά:\n«Υπάρχουν χώρες από όλες τις ομοσπονδίες που κάνουν δύσκολη τη διοργάνωση., Οι Αφρικανοί είναι πολλοί δυνατοί με χαρακτηριστικά που σε κάνουν να αναρωτιέσαι αν είναι Κ-20. Πολλοί παίζουν καμιά 20αριά χρόνια και παραμένουν στην ίδια ηλικία (σ.σ γελάει). Οι ΗΠΑ έχουν δυνατή ομάδα, όπως και Κολομβία και Παραγουάη που άφησαν έξω Βραζιλία και Αργεντινή που έχουν κατακτήσει 11 τρόπαια. Ίσως επειδή γίνεται το Παγκόσμιο Κύπελλο δίπλα μας στην Τουρκία να μην καταλαβαίνουμε πόσο σημαντικό είναι. Ίσως αν ήταν κάποιος πιο εξωτικός προορισμός να αντιλαμβανόμασταν καλύτερα τη σημασία. Είναι η δεύτερη σημαντικότερη διοργάνωση της FIFA. Δεν θα έλεγα πως η Ισπανία είναι το απόλυτο φαβορί. Σας είπα πως υπάρχουν πολλές δυνατές ομάδες. Σίγουρα οι Ισπανοί γενικά σαρώνουν. Η Γαλλία έχει παίκτες από μεγάλους συλλόγους. Το ότι λείπουν Βραζιλία και Αργεντινή κάνει μεγαλύτερο το γρίφο για το ποιος θα κατακτήσει τελικά το τρόπαιο».\nΟ Κάιλ Χάινς σε νέα συνέντευξη που παραχώρησε εξέφρασε την επιθυμία του να παραμείνει στον Ολυμπιακό και τη νέα αγωνιστική σεζόν.\nΤην επιθυμία του να παραμείνει στον Ολυμπιακό και τη νέα αγωνιστική σεζόν εξέφρασε ο Κάιλ Χάινς μέσω συνέντευξης που παραχώρησε σε περιοδικό.\n«Εννοείται πως θέλω να μείνω. Είμαι πολύ τυχερός και νιώθω ευλογημένος που είμαι μέλος μιας υπέροχης παρέας. Η ευχή μου είναι να συνεχίσουμε όλοι μαζί ως ομάδα», ανέφερε ο αμερικανός άσος των ερυθρολεύκων.\nTα σπουδαιότερα σημεία της συνέντευξης του Κάιλ Χάινς στο περιοδικό TOP SCORER:\n-Αλήθεια, πριν έρθεις στον Πειραιά πίστευες ότι μέσα σε δυο χρόνια θα έχεις κατακτήσει ήδη δύο φορές την Ευρωλίγκα, αλλά και την κορυφή του ελληνικού πρωταθλήματος;\n«Ήρθα στον Ολυμπιακό γνωρίζοντας πως πρόκειται για μία πολύ μεγάλη και οργανωμένη ομάδα που στοχεύει πάντα την κορυφή. Δεν μπορούσα, όμως, να φανταστώ πως θα καταφέρουμε να κατακτήσουμε δύο πρωταθλήματα Ευρώπης. Δεν μπορούσα να φανταστώ πως οι φίλαθλοι θα κάνουν σαν τρελοί βλέποντάς μας. Γι’ αυτό και απολαμβάνω την κάθε στιγμή μου σε αυτή την ομάδα. Είναι απίστευτο αυτό που καταφέραμε. Είμαστε απίστευτη ομάδα. Αποδείξαμε πως έχουμε ποιότητα, χαρακτήρα και… καρύδια. Πλέον, θα έχουμε την ευκαιρία να πετύχουμε κάτι μοναδικό, να την κερδίσουμε και για τρίτη χρονιά».\n-Για τους φίλους του Ολυμπιακού τι άποψη έχεις σχηματίσει;\n«Είναι υπέροχοι. Εκφράζουν με κάθε τρόπο την αγάπη τους για την ομάδα. Είτε στο γήπεδο, είτε εκτός αυτού. Είναι σπουδαίο πως έρχονται και μας υποστηρίζουν είτε σε εντός είτε σε εκτός έδρας παιχνίδια στην Ελλάδα και το εξωτερικό. Στο Λονδίνο ήρθαν πολλές χιλιάδες οπαδών για να σταθούν στο πλευρό μας αψηφώντας την οικονομική κρίση που επικρατεί στη χώρα».\n-Πως νιώθεις ως το αγαπημένο τους παιδί;\n«Είναι τιμητικό για μένα που οι φίλαθλοι με αγαπούν και με στηρίζουν με τον τρόπο τους. Είναι υπέροχο συναίσθημα να ακούς να φωνάζουν ρυθμικά το όνομά σου. Τους ευχαριστώ μέσα από την καρδιά μου».\n-Όλος ο κόσμος ρωτά αν θα παραμείνεις στον Ολυμπιακό… Εσύ θέλεις να μείνεις;\n«Εννοείται πως θέλω να μείνω. Είμαι πολύ τυχερός και νιώθω ευλογημένος που είμαι μέλος μιας υπέροχης παρέας. Δεν νομίζω ότι μπορώ να βρω πουθενά αλλού σε ολόκληρη την Ευρώπη αποδυτήρια με ατμόσφαιρα όπως του Ολυμπιακού. Η ευχή μου είναι να συνεχίσουμε όλοι μαζί ως ομάδα. Μακάρι αυτό να πραγματοποιηθεί και να παίξουμε σε πολλά Φάιναλ Φορ έχοντας την ευκαιρία να κατακτήσουμε την Ευρωλίγκα ξανά και ξανά. Ο Ολυμπιακός είναι ήδη στα βάθη της καρδιάς μου. Θα δούμε τι θα συμβεί μετά το τέλος της σεζόν».\n«Σίγουρα, το όνειρο του κάθε Αμερικάνου παίκτη είναι να αγωνιστεί στο ΝΒΑ. Το ίδιο ισχύει και για μένα. Ωστόσο δεν θέλω να κοιτάζω μακριά. Τώρα είμαι παίκτης του Ολυμπιακού και θέλω να παραμείνω συγκεντρωμένος στις υποχρεώσεις μου»\n-Έχεις κανένα ψευδώνυμο;\n«Δεν έχω κάποιο ψευδώνυμο. Προσωπικά μιλάω. Οι άλλοι μου έχουν… κολλήσει πολλά. Στο facebook με διάφορες funny pictures οι φίλαθλοι μου δίνουν διάφορα nicknames. Οι περισσότεροι με χαρακτηρίζουν Superman, οπότε μάλλον μου έχει… κολλήσει περισσότερο αυτό».\n-Η Ελλάδα σου αρέσει;\n«Λατρεύω την Ελλάδα και τους Έλληνες. Όλα είναι υπέροχα εδώ. Οι άνθρωποι, το κλίμα, το φαγητό, τα πάντα! Απολαμβάνω την κάθε στιγμή μου εδώ. Μακάρι να παραμείνω για πολλά χρόνια εδώ».\nΤο πρωί της Πέμπτης θα απολογηθεί η ΚΑΕ Ολυμπιακός για τα επεισόδια στον τρίτο αγώνα της σειράς των τελικών της Α1 απέναντι στον Παναθηναϊκό, που δεν ολοκληρώθηκε ποτέ.\nΕνώπιον του αθλητικού δικαστή θα βρεθεί το πρωί της Πέμπτης (9:30) η ΚΑΕ Ολυμπιακός για τα όσα συνέβησαν στον τρίτο τελικό της Α1 απέναντι στον Παναθηναϊκό, που διακόπηκε οριστικά 1:27 πριν το τέλος του κι ενώ οι «πράσινοι» προηγούνταν (72-76).\nΟι πρωταθλητές Ευρώπης, που είναι υπότροποι, κινδυνεύουν με αφαίρεση δύο βαθμών και μεγάλη τιμωρία κεκλεισμένων των θυρών, που μπορεί να φτάσει τις έξι αγωνιστικές. Άλλωστε το κατηγορητήριο είναι πολύ βαρύ και οι προβλεπόμενες ποινές μάλλον αναπόφευκτες.Πηγή: sport-fm.gr\nΟ Νίκος Παππάς θα αποτελέσει, εκτός συγκλονιστικού απροόπτου, το πρώτο μεταγραφικό απόκτημα του Παναθηναϊκού.\nΜόνο οι υπογραφές απομένουν για να «κλείσει» η πρώτη μεταγραφή της καλοκαιρινής περιόδου για τον μπασκετικό Παναθηναϊκό. Οι «πράσινοι» έχουν συμφωνήσει σε όλα με τον Νίκο Παππά και πιθανότατα την Πέμπτη (20/6) θα περάσει από τα γραφεία της ΚΑΕ για να υπογράψει το συμβόλαιο του, το οποίο θα διαρκέσει τρία χρόνια.\nΜετά τον Παππά, έπεται συνέχεια για το «τριφύλλι» με τον Βλαδίμηρο Γιάνκοβιτς. Ο συμπαίκτης του στον Πανιώνιο τα έχει βρει σε όλα με τους «πράσινους» και λογικά μέχρι το τέλος της εβδομάδας θα έχει ανακοινωθεί από τον Παναθηναϊκό. Πηγή: sport-fm.gr\nΟ Ρέι Άλεν κράτησε ζωντανό το Μαϊάμι, στέλνοντας με τρίποντο 5’’ πριν το τέλος το ματς στην παράταση και η ομάδα του επικράτησε 103-100 των Σπερς. Σε έβδομο ματς θα κριθεί ο τίτλος του ΝΒΑ.\nΈνα από τα καλύτερα ματς στην ιστορία των τελικών του ΝΒΑ βρήκε το Μαϊάμι να χαμογελά στο τέλος. Οι πρωταθλητές επικράτησαν 103-100 των Σπερς στην παράταση. Και δεν θα πήγαιναν ποτέ εκεί, αν ο Ρέι Άλεν δεν ισοφάριζε με τρίποντο στα 5,2’’ πριν το τέλος της τέταρτης περιόδου. Τα «σπιρούνια» αυτοκτόνησαν, καθώς προηγούνταν με +13 στο φινάλε της τρίτης περιόδου και με πέντε στο τελευταίο λεπτό. Πλέον όλα θα κριθούν σε έβδομο ματς που θα γίνει τα ξημερώματα της Παρασκευής, ξανά στο Μαϊάμι.\nΜετά από ένα ισορροπημένο πρώτο δωδεκάλεπτο, στο δεύτερο οι γηπεδούχοι με πρωταγωνιστή τον Τσάλμερς (!) προηγήθηκαν με 40-33. Όμως οι Τεξανοί έκλεισαν το ημίχρονο με επί μέρους σκορ 17-4 (44-50) και τον Ντάνκαν να οργιάζει έχοντας 25 πόντους με 11/13 δίποντα και 8 ριμπάουντ. Η ομάδα του Γκρεγκ Πόποβιτς συνέχιζε να κυριαρχεί φτάνοντας στο +13 (58-71) την ώρα που ο Λεμπρόν ήταν πολύ άστοχος (3/12 σουτ) και δεν είχε βοήθεια από Ουέιντ και Μπος.\nΟι πρωταθλητές, ωστόσο, δεν είχαν πει την τελευταία τους λέξη. Με τον Μίλερ να ευστοχεί σε τρίποντο χωρίς παπούτσι (!) πλησίασαν στο -4, ενώ η αφύπνιση του Λεμπρόν που έχασε την κορδέλα του σε μία φάση και συνέχισε χωρίς αυτή έφεραν το Μαϊάμι μπροστά (84-82) στα μέσα της τελευταίας περιόδου, την ώρα που Ουέιντ και Μπος ήταν στον πάγκο. Πέντε προσωπικοί πόντοι του Πάρκερ έβαλαν τους Σπερς μπροστά (89-91) στα 58’’ πριν το τέλος. Ο Λεμπρόν στην επόμενη επίθεση έκανε λάθος και ο Τζινόμπιλι με δύο βολές έφερε την ομάδα του στο +4 (93-89). Ένα air-ball του ηγέτη της Χιτ έδωσε νέα κατοχή στους Σπερς και μία βολή του Αργεντινού έφερε τα «σπιρούνια» στους πέντε (89-94). Το τρίποντο του «βασιλιά» (92-94) αναπτέρωσε τις ελπίδες της ομάδας του 20,1’’ για το φινάλε. Ο Λέοναρντ είχε 1/2 βολές και ο Άλεν-μετά από άστοχο τρίποντο του Λεμπρόν-από τη γωνία ισοφάρισε σε 95-95 στα 5,2’’ πριν τη λήξη και ο Πάρκερ στο χρόνο που απέμενε δεν πρόλαβε να σκοράρει.\nΣτην παράταση οι δύο ομάδες βάδιζαν σε τεντωμένο σχοινί. Το Μαϊάμι είχε προβάδισμα με 101-100 όταν Πάρκερ και Τζινόμπιλι έχασαν ευκαιρίες να βάλουν την ομάδα τους μπροστά. Ο Ρέι Άλεν με δύο βολές έγραψε το 103-100 στο 1,9’’ πριν το τέλος του έξτρα πενταλέπτου και στην τελευταία επίθεση ο Μπος έκοψε την προσπάθεια του Γκριν για τρεις πόντους.\nΔωδεκάλεπτα: 27-25, 44-50, 65-75, 95-95, 103-100.\nΧιτ: Τζέιμς 32 (11 ασίστ, 10 ριμπ.), Τσάλμερς 20, Ουέιντ 14, Μπος 10 (11 ριμπ.), Άλεν 9, Μπατιέ 9, Μίλερ 8, Άντερσεν 1.\nΣπερς: Ντάνκαν 30 (17 ριμπ.), Λέοναρντ 22 (11 ριμπ.), Πάρκερ 19 (8 ασίστ), Τζινόμπιλι 9, Ντιό 7, Νιλ 5, Σπλίτερ 5, Γκριν 3, Μπόνερ. Πηγή: sport-fm.gr\nΜια δεμένη ομάδα, που τα τελευταία χρόνια πρωταγωνιστεί στα ευρωπαϊκά γήπεδα βασισμένη σε 14 ίδια πρόσωπα, θέλει να κάνει το παραπάνω βήμα στο Παγκόσμιο, με την απουσία του... αρχηγού της.\nΗ ομάδα που αναδείχτηκε δευτεραθλήτρια στο Ευρωπαϊκό πρωτάθλημα της Εσθονίας (2012) ταξίδεψε στην Τουρκία για το Παγκόσμιο πρωτάθλημα, με απίστευτη ομοιογένεια, αλλά και δύο ηχηρές απουσίες.\nΟ Κώστας Τσάνας έχει ένα σημαντικό όπλο στα χέρια του, αφού οι 14 απ’ τους συνολικά 21 παίκτες της αποστολής, αγωνίστηκαν μαζί και στο Ευρωπαϊκό, με την 19άδα να συμπληρώνεται απ’ τον τιμωρημένο Γιώργο Κατίδη, τον τραυματία Χάρη Μαυρία και τους Βασίλη Μπούζα, Κώστα Ρουγκάλα και Παναγιώτη Τσιντώτα.\nΧωρίς Κατίδη - Μαυρία\nΟ ισόβιος αποκλεισμός του Γιώργου Κατίδη απ’ τις Εθνικές ομάδες -λόγω της διαβόητης χειρονομίας του στο ματς της ΑΕΚ κόντρα στην Βέροια- στερεί απ’ την Εθνική τον αρχηγό της. Ο… πολυσυζητημένος ποδοσφαιριστής ήταν αυτός που ηγήθηκε των προσπαθειών των Νέων, με 30 συμμετοχές και 9 γκολ την περίοδο 2011/12, όμως δεν θα έχει την ευκαιρία να φορέσει ξανά τα «γαλανόλευκα».\nΤο όνομα που απουσιάζει επίσης απ’ την λίστα είναι αυτό του Χάρη Μαυρία, ο οποίος αντιμετωπίζει πρόβλημα τραυματισμού στους κοιλιακούς και δεν ακολούθησε την αποστολή στην Τουρκία. Ο μέσος του Παναθηναϊκού ήταν αναπόσπαστο μέλος στην επιτυχία της Εθνικής το 2011, ενώ απ’ το 2009 μετράει συνολικά 36 εμφανίσεις με τις «μικρές» εθνικές ομάδες και 2 με το αντρικό σύνολο.\nΟι τέσσερις… μόνιμοι\nΣτην Τουρκία ταξίδεψαν και τέσσερις ποδοσφαιριστές που δεν λείπουν… ποτέ. Ο Στέφανος Καπίνο, ο Νίκος Μαρινάκης , ο Κώστας Σταφυλίδης και ο Δημήτρης Διαμαντάκος δηλώνουν την παρουσία τους σε όλες τις τελικές φάσεις των τριών τελευταίων Ευρωπαϊκών Πρωταθλημάτων.\nΔύο παρουσίες στις τελικές φάσεις των ευρωπαϊκών διοργανώσεων των δύο τελευταίων χρόνων μέτρησαν οι Μαυρουδής Μπουγαΐδης (2010 και 2012), Δημήτρης Κολοβός (2011 και 2012), Γιάννης Γιαννιώτας (2010 και 2012), Μπάμπης Λυκογιάννης (2010 και 2012), Σπύρος Φουρλάνος (2010 και 2012) και Τάσος Μπακασέτας (2011 και 2012).\nAπό μία συμμετοχή έχουν οι Δημήτρης Κουρμπέλης (2012), Παναγιώτης Μπάλλας (2012), Σωκράτης Διούδης (2012), Ανδρέας Μπουχαλάκης (2012) και Κώστας Τριανταφυλλόπουλος (2012).\nΤέλος, πρωτάρηδες σε τελική φάση είναι οι Γιαννακόπουλος, Γούτας, Πέλκας, Κωνσταντινίδης, Ράνος και Κούρος, ενώ τη θέση του Ταξιάρχη Φούντα πήρε ο Δημήτρης Πέλκας λόγω τραυματισμού.\nΟ Χρήστος Σωτηρακόπουλος γράφει για την συμμετοχή της Εθνικής Νέων στο Παγκόσμιο Κύπελλο της Τουρκίας.\nH πρόκληση που έχει μπροστά της η Εθνική Νέων στο Παγκόσμιο Πρωτάθλημα είναι πρωτόγνωρη. Ποτέ στο παρελθόν το αντιπροσωπευτικό μας συγκρότημα σε αυτές τις ηλικίες δεν είχε βρεθεί σε ένα Μουντιάλ, αν και οι επιτυχίες σε ευρωπαϊκό επίπεδο δεν έλειψαν κατά καιρούς.\nΚαι το στοίχημα πρέπει να είναι πάντα ένα για όλα αυτά τα παιδιά: το να κάνουν καριέρα. Γιατί καλή και άγια η επιτυχία του να διακριθείς σε ένα Euro ή ακόμα καλύτερα σε ένα Μουντιάλ Νέων, ωστόσο αν δεν το συνδυάσεις με διάρκεια στην καριέρα σου και μείνεις κομήτης, τότε θα αποδειχτεί δώρο άδωρο η όποια εφήμερη δόξα.\nΤο ταλέντο δεν έλειψε άλλωστε ποτέ από την Ελλάδα στις μικρές ηλικίες. Αλλά εκείνο που διαφοροποιεί το να είσαι ταλέντο κάτω από τα 18 με το να κάνεις τελικά καριέρα είναι το μυαλό. Και επειδή, κακά τα ψέματα, σε αυτές τις ηλικίες θα ήταν πολύ δύσκολο να ζητάμε υποχρεωτικά αμούστακα παιδιά να έχουν τόσο μυαλό που να καταφέρνουν να διαχειριστούν απότομα τη δημοσιότητα, αλλά και το (όποιο) χρήμα που πέφτει στα χέρια τους, ευθύνη έχει και το περιβάλλον.\nΗ πρόσφατη θλιβερή περίπτωση του Κατίδη, που ας μη λησμονούμε πως ήταν ο αρχηγός αυτής της ομάδας στην περσινή επιτυχία των Νέων στο Ταλίν, έρχεται ως καμπανάκι για να υπενθυμίσει σε όλα αυτά τα παιδιά πως όσο εύκολα ανεβαίνεις ψηλά άλλο τόσο πανεύκολα γκρεμίζεσαι!\nΣυνεπώς για να βγει σωστή η εξίσωση, πρέπει το ταλέντο να συνδυαστεί με πολλή προσπάθεια και σοβαρότητα, σε συνάρτηση με την επιρροή που πάντα ασκεί το περιβάλλον στη ζωή ενός νέου παιδιού που -σε αντίθεση με τους πιο πολλούς συνομηλίκους του- όλα μοιάζουν να του έρχονται βολικά!\nΣτο αγωνιστικό κομμάτι τώρα, αυτά τα τουρνουά αναδεικνύουν πάντα πρωταγωνιστές και κάποιοι θα μας συντροφεύουν τα επόμενα χρόνια στις βραδιές του Τσάμπιονς Λιγκ και στα μεγάλα καλοκαιρινά ραντεβού στα Μουντιάλ και τα Euro. Φυσικά δεν γίνονται όλοι σταρ, επειδή πρωταγωνιστούν σε μία διοργάνωση.\nΓια κάθε Μπεσόνοφ το 1977 υπήρχε και ένας Πάουλο Ρομπέρτο που χάθηκε στον δρόμο, για κάθε Μαραντόνα το 1979 ένας Πονομαρίοφ που δεν έκανε κάτι, για κάθε Σαβιόλα το 2001, Μέσι το 2005 ή Αγουέρο το 2007 υπάρχουν και οι κάθε λογής Μπόατενγκ, Γκαμπόρ, Βί- τεσεκ ή Σαρπ που η καριέρα τους δεν εξελίχτηκε.\nΕίχα τη χαρά και την τύχη να βρεθώ το 1987 στη Χιλή και να ζήσω για τρεις εβδομάδες το εκπληκτικό τουρνουά που έκαναν οι μικροί τής τότε ενωμένης Γιουγκοσλαβίας, κατακτώντας στα πέναλτι τον τίτλο κόντρα στους Δυτικογερμανούς.\nΟ Ρόμπερτ Προσινέτσκι, ο Νταβόρ Σούκερ, ο Ζβόνιμιρ Μπόμπαν, ο Πρέντραγκ Μιγιάτοβιτς, ο Ρόμπερτ Γιάρνι, ο Ιγκόρ Στίματς αποτελούσαν μία απίστευτης ποιότητας ομάδα και άλλωστε φάνηκε και από την εξέλιξη της καριέρας τους το πόσο σπουδαίοι παίκτες ήταν. Αλλά και σε εκείνο το τουρνουά είδα για παράδειγμα να ξετρελαίνουν κόσμο ο Δυτικογερμανός Στρέμελ, ο Χιλιανός Πίνο ή ο Βραζιλιάνος Αλσίντο χωρίς σήμερα να θυμάται κανείς τι απέγιναν!\nΚαι μια επιτυχία που αποτυπώνεται για την Ελλάδα (μια και δεν έχουμε παραδείγματα σε Μουντιάλ παρά μόνο σε Euro) σε μία τρίτη θέση ή ακόμη και σε ένα τελικό δεν σημαίνει κάτι. Το 1974 πήγαμε στα τελικά των Νέων για πρώτη φορά στη Σουηδία και παρ' ότι αγωνιστικά αποτύχαμε, μερικά από τα παιδιά πο�


Ολοκληρώθηκε με επιτυχία ο εαρινός κύκλος διαλέξεων του... | IN Business News | Υπηρεσίες\nΔελτίο Τύπου 25/06/2019 10:30\nΗ ImarComms, διεθνής συνεργάτης του Digital Marketing Institute, είναι στην ευχάριστη θέση να ανακοινώσει ότι την Τετάρτη, 12 Ιουνίου 2019, ολοκληρώθηκε με επιτυχία ο εαρινός κύκλος διαλέξεων της 7ης έκδοσης του Professional Diploma in Digital Marketing.\nΤο πρόγραμμα πραγματοποιήθηκε στις εγκαταστάσεις του Πανεπιστημίου Κύπρου στην Πανεπιστημιούπολη.\nΟι 10 συνεχόμενες διαλέξεις του προγράμματος κάλυψαν σε βάθος τα ακόλουθα πεδία του Digital Marketing:\nΣτον εαρινό κύκλο διαλέξεων του Professional Diploma in Digital Marketing συμμετείχαν άτομα τα οποία δραστηριοποιούνται στους τομείς του marketing, του τουρισμού, των επενδύσεων, της αυτοκινητοβιομηχανίας και της εκπαίδευσης οι οποίοι είχαν ως κύριο στόχο να βελτιώσουν τις δεξιότητες τους στο digital marketing έτσι ώστε να είναι σε θέση να υλοποιήσουν μία επιτυχημένη ψηφιακή στρατηγική σε πολλαπλά κανάλια κοινωνικής δικτύωσης και προώθησης με χρήσιμα ψηφιακά εργαλεία.\nΣ’ αυτό το σημείο θα θέλαμε να ευχαριστήσουμε τους εκπαιδευτές καθώς επίσης και όλους τους συμμετέχοντες. Αξίζει να σημειωθεί ότι η επιτυχία του προγράμματος οφείλετε σε μεγάλο βαθμό στην ενεργό συμμετοχή των εκπαιδευόμενων, στην άρτια κατάρτιση των εκπαιδευτών και στην άριστη οργάνωση από την ImarComms.\nΗ επόμενη σειρά διαλέξεων του Professional Diploma in Digital Marketing θα ξεκινήσει την Τετάρτη, 16 Οκτωβρίου 2019. Μπορείτε να βρείτε περισσότερες πληροφορίες για Professional Diploma of Digital Marketing καθώς και το πρόγραμμα της επόμενης σειράς διαλέξεων στην ιστοσελίδα της ImarComms.


Κοινοπραξία TAP Archives - Περιφέρεια Δυτικής Μακεδονίας\nΕτικέτα: Κοινοπραξία TAP\nΣυνάντηση συντονισμού για τα θέματα της έλευσης του φυσικού αερίου στη Δυτική Μακεδονία, με αξιοποίηση του Αγωγού ΤΑΡ που προγραμματίζεται να τεθεί σε λειτουργία και να παρέχει φυσικό αέριο από το πρώτο 3μηνο του 2020, πραγματοποιήθηκε με πρωτοβουλία του Περιφερειάρχη Δυτικής Μακεδονίας Θεόδωρου Καρυπίδη, την Πέμπτη 19 Ιουλίου στα γραφεία της ΡΑΕ στην Αθήνα, παρουσία του Προέδρου της ΡΑΕ Νικόλαο […]\nΑνάπτυξη, Γρεβενά, Καστοριά, Κοινοπραξία TAP, κύριο, Περιφερειάρχης, Φυσικό Αέριο\nΤέσσερα εκχιονιστικά μηχανήματα, δωρεά από τον ΤΑP, παρέλαβε το μεσημέρι της Πέμπτης, στο χώρο του Εργοταξίου ΔΕΣΕ Κοζάνης, ο Περιφερειάρχης Δυτικής Μακεδονίας Θεόδωρος Καρυπίδης. Τα μηχανήματα παρέδωσε ο εκπρόσωπος του TAP στη Δυτική Μακεδονία Μιχάλης Γκοσλιόπουλος, ολοκληρώνοντας μια πρωτοβουλία, κοινωνικών και περιβαλλοντικών επενδύσεων του TAP, με προορισμό την προστασία και ανταποκρινόμενος σε συνεργασία με την Περιφέρεια στις πραγματικές ανάγκες της […]\nΑποχιονισμός, Δωρεές, Κοινοπραξία TAP, κύριο, Περιφερειάρχης\nΑποχιονισμός, Κοζάνη, Κοινοπραξία TAP, κύριο, Περιφερειάρχης\nΑνακοίνωση κλήρωσης για την συγκρότηση επιτροπής παραλαβής της δωρεάς των τεσσάρων εκχιονιστικών πολυμηχανημάτων από την TAP Α.Ε\nΑνακοινώνουμε ότι στις 14/12/2017 ημέρα Πέμπτη και ώρα 10:00 π.μ. θα διεξαχθεί κλήρωση για την συγκρότηση επιτροπής παραλαβής: Της δωρεάς των τεσσάρων εκχιονιστικών πολυμηχανημάτων από την TAP Α.Ε προς την Π.Δ.Μ.\nΑποχιονισμός, Διεύθυνση Οικονομικού, Δωρεές, Κοινοπραξία TAP, κύριο, Περιφερειάρχης


ΣΤΡΩΜΑ Pocket Spring + Foam Διπλής Όψης Foam & Περιμετρικά 160x200x(29/27)cm | eX-epafis Outlet Cyprus\nΣΤΡΩΜΑ Pocket Spring + Foam με Ανώστρωμα Foam - Μονής Όψης 160x200x(31/29)cm\nΣΤΡΩΜΑ Pocket Spring Cool Gel Memory Foam - Μονής Όψης 160x200x(27/25)cm\nHome / Κατάστημα / ΕΣΩΤΕΡΙΚΟΣ ΧΩΡΟΣ / ΕΠΙΠΛΑ ΥΠΝΟΔΩΜΑΤΙΟΥ / Στρώματα-Mattresses / ΣΤΡΩΜΑ Pocket Spring + Foam Διπλής Όψης Foam & Περιμετρικά 160x200x(29/27)cm\nΣΤΡΩΜΑ Pocket Spring + Foam Διπλής Όψης Foam & Περιμετρικά 160x200x(29/27)cm quantity\nSKU: Ε2050,2 Category: Στρώματα-Mattresses Tags: Στρώματα 160x200, Στρώματα Pocket Spring, Στρώματα Διπλά\nΣΤΡΩΜΑ Pocket Spring + Foam Διπλής Όψης Foam & Περιμετρικά\nPackaging Dimension / Διάσταση συσκευασίας: 201x30x161\nΣΤΡΩΜΑ Pocket Spring Διπλής Όψης Dimensions/Διαστάσεις: 150x200x20cm Material/Υλικό: Spring/Διπλής Όψης Colors/Χρώματα: Άσπρο Νet weight / Καθαρό Βάρος: 27,2 Packaging Dimension / Διάσταση συσκευασίας: 201x21x151 Packing/Συσκευασία: Ελάχιστη ποσότητα αγοράς: Σημείωση: Όπου εφαρμόζεται πρέπει να αγοράζονται όσα τεμάχια έχει η συσκευασία ή πολλαπλάσια της. Η τιμή αφορά αξία ενός τεμαχίου. (αυτή η σημείωση αφορά κυρίως καρέκλες και…\nΣΤΡΩΜΑ Ανώστρωμα Αφαιρούμενο Pocket Spring – Διπλής Όψης Dimensions/Διαστάσεις: 160x200x21cm Material/Υλικό: Spring/Διπλής Όψης Colors/Χρώματα: Άσπρο Νet weight / Καθαρό Βάρος: 31 Packaging Dimension / Διάσταση συσκευασίας: 201x22x161 Packing/Συσκευασία: Ελάχιστη ποσότητα αγοράς: Σημείωση: Όπου εφαρμόζεται πρέπει να αγοράζονται όσα τεμάχια έχει η συσκευασία ή πολλαπλάσια της. Η τιμή αφορά αξία ενός τεμαχίου. (αυτή η σημείωση αφορά…


ΕΙΔΙΚΟΤΗΤΑ ΔΙΑΣΩΣΤΗΣ: Σκοτώνουν οι μαστογραφίες περισσότερες γυναίκες από ότι σώζουν;\nΟ Baum βοήθησε στην ίδρυση προγραμμάτων προσυμπτωματικού ελέγχου του καρκίνου του μαστού για την Εθνική Υπηρεσία Υγείας της Βρετανίας πριν από περισσότερο από δύο δεκαετίες. Από τότε, έχει καταλήξει στο συμπέρασμα ότι τα προγράμματα προσυμπτωματικού ελέγχου προκαλούν περισσότερο κακό παρά καλό και "πρέπει να καταργηθούν», όπως το έθεσε ο ίδιος το 2011.\nΤην ίδια χρονιά ο Baum δήλωσε στο BBC Radio, "παρακολουθώ με αυξανόμενη ανησυχία, καθώς έχουν συσσωρευθεί ενδείξεις που δείχνουν ότι οι αρχικές εκτιμήσεις των παροχών ήταν υπερβολικές και η αρχική εκτίμηση της βλάβης, ειλικρινά, αγνοείται. Αυτό που έχει πάει στραβά είναι ότι ποτέ δεν προβλέψαμε πόσοι από αυτούς τους καρκίνους που ανιχνεύθηκαν ήταν ικανοί να απειλήσουν τη ζωή της γυναίκας. "\nΣε εργασία του 2013 ο Baum επιχειρεί να εκτιμήσει τη βλάβη των περιττών θεραπειών για τον καρκίνο του μαστού. Σημειώνει ότι η ακτινοθεραπεία, για παράδειγμα, αυξάνει τον κίνδυνο των γυναικών με καρκίνο του πνεύμονα και καρδιακής ανεπάρκειας. "Εκτιμώ ωμά», γράφει, «ότι 1 - 3 θάνατοι θα πρέπει να αναμένονται από άλλες αιτίες για κάθε θάνατο του καρκίνου του μαστού που αποφεύγεται."\nΗ θέση του Baum δεν έχει αλλάξει. Τον Σεπτέμβριο, ο ίδιος υποστήριξε στο Journal of the Royal Society of Medicine ότι "το παγκόσμιο πρόγραμμα προσυμπτωματικού ελέγχου του καρκίνου του μαστού πρέπει να θεωρηθεί« αποτυχημένο πείραμα. »« Μου είπε μέσω e-mail, ότι είναι συν-γραφέας ενός βιβλίου σχετικά με τον "θάνατο από τροχαία ατυχήματα που σχετίζονται με την απόσταση που οι γυναίκες οδηγούν με το αυτοκίνητο για 6 εβδομάδες από την μετεγχειρητική ακτινοθεραπεία. Σπάνια γεγονότα ναι, αλλά θάνατοι από καρκίνο του μαστού που αποφεύγονται με την εξέταση είναι επίσης σπάνια γεγονότα. "\nΈμαθα για τις απόψεις του Baum από το “What If Everything Your Doctor Told You About Breast Cancer Was Wrong?” Το άρθρο αυτό, της δημοσιογράφου Christie Aschwanden, μόλις δημοσιεύθηκε στο Mother Jones. Κάθε γυναίκα-και άνθρωπος - που ανησυχεί για τον καρκίνο του μαστού θα πρέπει να το διαβάσει.\nΗ Aschwanden καταλήγει: «Μετά από σχεδόν 15 χρόνια από την υποβολή εκθέσεων σχετικά με τη μαστογραφία, έχω φτάσει στην τέταρτη δεκαετία της ζωής μου και κατέληξα στη δική μου απόφαση, έχοντας γνώση όλων των εκθέσεων. Το Εργαλείο αξιολόγησης του Εθνικού Ιδρύματος Καρκίνου δείχνει ότι είμαι σε μέσο κίνδυνο για καρκίνο του μαστού, οπότε θα προτιμούσα τη μικρή πιθανότητα να χάσω μια ευκαιρία να αποτρέψω έναν θάνατο από καρκίνο από το να αντιμετωπίσω το μεγαλύτερο κίνδυνο του να μετατραπεί η ζωή μου σε κόλαση από μια περιττή διάγνωση. "\nΑν ο Michael Baum είναι σωστός, οι μαστογραφίες δεν αναστατώνουν απλώς τη ζωή σας. ΤΗΝ ΔΙΑΚΟΠΤΟΥΝ ΑΠΟΤΟΜΑ!!!


Ο Πρωθυπουργός της Ελλάδας Α. Σαμαράς με τον Γενικό Γραμματέα των Η.Ε. Μπαν Κι Μουν\nσυζήτησαν το Κυπριακό και το θέμα της ονομασίας της πΓΔΜ\nΤο θέμα της παγκόσμιας οικονομικής κρίσης και ιδιαίτερα τις επιπτώσεις της στην Ελλάδα, ήταν ένα από τα κύρια θέματα που συζητήθηκαν κατά τις συνομιλίες που είχε στην Νέα Υόρκη με τον γ.γ. του ΟΗΕ, Μπαν Κι Μούν, ο Πρωθυπουργός της Ελλάδας, Αντώνης Σαμαράς, την Παρασκευή το βράδυ.\nΑνακοίνωση της Γενικής Γραμματείας των ΗΕ αναφέρει επίσης ότι εξετάστηκε και το θέμα της προετοιμασίας για την επανέναρξη το Φθινόπωρο των διαπραγματεύσεων για την επίλυση του Κυπριακού, καθώς και οι προοπτικές για λύση του ζητήματος με το όνομα της Πρώην Γιουγκοσλαβικής Δημοκρατίας της Μακεδονίας. Ο κ. Μπάν εξέφρασε την ελπίδα ότι και τα δύο θέματα θα διευθετηθούν σε σύντομο χρονικό διάστημα. Επίσης οι κύριοι Μπάν και Σαμαράς συζήτησαν το θέμα της κατάστασης στη Συρία.\nΤέλος ο γ.γ. ενημέρωσε τον Ελληνα Πρωθυπουργό για τις συνεχιζόμενες διαβουλεύσεις με τις χώρες μέλη του διεθνούς οργανισμού για την διαμόρφωση της μετά το 2015 αναπτυξιακής ατζέντας του ΟΗΕ, γεγονός που αποτελεί προτεραιότητα για τα ΗΕ. Οι κύριοι Σαμαράς και Μπάν εξέφρασαν επίσης ανησυχία για την διεθνή τρομοκρατία και εξέτασαν τρόπους περιορισμού του φαινομένου.


Καλά βαδίσαμε. Να τρέξουμε μπορούμε; | Capital\nΓΕΝΙΚΟΣ ΔΕΙΚΤΗΣ: 13:03 754,53 -1,33 -10,17 Τζίρος: 15,65 εκ€\nΠέμπτη, 03-Δεκ-2020 00:02\nΌταν το ΔΝΤ βλέπει πως το 2020 θα μας αφήσει, με το χρέος να σκαρφαλώνει στο 200,1% του ΑΕΠ και μας προειδοποιεί για "εξετάσεις" μέσα στο πρώτο εξάμηνο του 2021 για να δει πώς θα καταφέρουμε να το πάμε στο 199,1% του ΑΕΠ, η κατάσταση δεν είναι για απλή πορεία. Ας αρχίσουμε από τώρα να τρέχουμε...\nΌταν το Eurogroup μαζί με τα "χαϊδέματα" και τα μπράβο, στις παρεμβάσεις μας στην οικονομία, για να συγκρατήσουμε λουκέτα και απολύσεις, μας "κερνάει" και το πικρό ποτήρι 3 εκθέσεων (θα τις κάνει μέσα στο πρώτο εξάμηνο του 2021 για να δει πώς τα βολέψαμε δημοσιονομικά και πόσα μας στοίχησε η επιδοματική μας τακτική ώστε να προβλέψει τις οδηγίες του) η κατάσταση που έρχεται δεν θα είναι περίπατος. Θα έχει τρεχάλα. Πολύ τρεχάλα.\nΣημειώνουμε μόνο τούτο. Το Eurogroup αλλά και το ΔΝΤ έχουν πάρει πολύ στα σοβαρά τη μεταρρύθμιση στο πτωχευτικό μας δίκαιο και σε ό,τι ακόμη επιβάλλεται για να ολοκληρωθεί το εγχείρημα.\nΤο έχει πάρει τόσο στα σοβαρά που θα αφιερώσει και ειδική έκθεση για την πορεία του.\nΤι θα κάνουμε λοιπόν. Θα προχωρήσουμε στη μεταρρύθμιση που ξεκινήσαμε με τη νέα νομοθεσία για το πτωχευτικό με, "αλά γκρέκα", διαδικασίες;\nΤο νέο πτωχευτικό για να εφαρμοστεί και να ολοκληρώσει κύκλους και εικόνες που θα μεταβάλλουν το σημερινό δίκαιο και τις τακτικές του, θέλει δουλειά. Πολλή δουλειά.\nΘέλει να ξεπεράσουμε τους εαυτούς μας και τα πισωγυρίσματα. Θέλει αντιστάσεις στην αντιπολιτευτική προπαγάνδα.\nΚαι οι προοπτικές στο χρέος και στα δημοσιονομικά, θα περιγραφούν στις εκθέσεις των δανειστών και της Κομισιόν, με στήριξη και στα αποτελέσματα του πτωχευτικού ως νέο καθεστώς.\nΠρος τούτο οφείλουμε να το παραδώσουμε (και στα χέρια τους) μέσα στο πρώτο τρίμηνο του 2021. Αλλιώς μαύρο φίδι που μας έφαγε...\nΟι δε τυχόν κλάψες, πως η κυβέρνηση είναι μονάχη στις μεταρρυθμίσεις με την υπόλοιπη Βουλή και ειδικά τον ΣΥΡΙΖΑ και το ΚΚΕ να πολεμάνε τις μεταρρυθμίσεις, δεν περνάνε και δεν πρόκειται να πιάσουν.\nΌπως και να το κάνουμε λοιπόν το πτωχευτικό (με ό,τι συνεπάγεται και στους ρυθμούς λειτουργίας της δικαιοσύνης, όπου και εκεί οι μεταρρυθμίσεις όχι μόνο πρέπει να γίνουν αλλά να τρέξουν) είναι η "ύλη" στην οποία θα εξετασθούμε τους πρώτους μήνες του 2021.\nΤο τρίμηνο δε αυτό δεν θα έχει ανοχές για παρεκκλίσεις. Γιατί τότε θα επικρατεί η ευφορία της διανομής των εμβολίων και, εξ αυτού, η έναρξη θετικής φάσης στην πανδημία. Οπότε δεν μπορούμε να περιμένουμε "κέρδη" από κωλυσιεργίες.\nΟ θετικός λόγος είναι πως τόσο το οικονομικό επιτελείο της κυβέρνησης όσο προσωπικά και ο κ. Μητσοτάκης κρατήθηκαν προχθές μετά τα χαρμόσυνα των δανειστών και Κομισιόν, στο Eurogroup. Κατά την άποψή μας, έκαναν πολύ καλά.\nΓιατί τα ωραία λόγια των Βρυξελλών ήταν στον πρόλογο και των λογυδρίων και της ανακοίνωσης για την καλή πορεία των δημοσιονομικών μας και των χειρισμών του χρέους.\nΤα "τεστ αλήθειας και επιβεβαίωσης" (που θα ακολουθήσουν μέσα στο πρώτο εξάμηνο του 2021 από ΔΝΤ και Κομισιόν- αυτά δηλαδή που περιγράψαμε μόλις παραπάνω-) ακολούθησαν, από τη μέση και κάτω... Και ασφαλώς προσέχθηκαν από την κυβέρνηση.\nΟ αρνητικός λόγος είναι πως, χθες, κατά την αναφορά των εξαγωγικών επιδόσεων ο κ. Μητσοτάκης τόνισε (με έμφαση μάλιστα) πως ότι οι εθνικές μας στοχεύσεις, παραμένουν σταθερές. Άνοδος της συμμετοχής των εξαγωγών στο ΑΕΠ από 38% σήμερα σε 48% μέχρι το 2023. Άνοδος της βιομηχανικής παραγωγής από το 9,5% στο 12%. Διπλασιασμός ξένων επενδύσεων έως το 2023. Έχουμε όμως αντιληφθεί τι σημαίνουν αυτές οι στοχεύσεις σε οικονομία 45 ετών κρατισμού, λαϊκισμού και υπονόμευσης κέρδους, επιχειρήσεων και επενδύσεων; Σημαίνουν πως τρέχουμε αλλά δεν φτάνουμε πουθενά, όπως μέχρι σήμερα. Εκτός αν αλλάξουμε μοντέλο. Αλλά και πάλι θέλει τρέξιμο…


Στήριξη Συλλαλητηρίου 12/2/2019\nΟ αγώνας για τη μονιμοποίηση των συμβασιούχων είναι αγώνας ενάντια σε όλες τις ελαστικές μορφές απασχόλησης, ενάντια στις απολύσεις, είναι αναγκαίος όρος για μια αξιοπρεπή διαβίωση, κόντρα στον κανιβαλισμό που προωθούν το κεφάλαιο, οι κυβερνήσεις και ο εργοδοτικός συνδικαλισμός. Τα προβλήματα είναι κοινά για όλους τους συμβασιούχους και επιβάλλεται ο κοινός αγώνας ενάντια στις πολιτικές που τσακίζουν τη ζωή μας. Στο παραπάνω πλαίσιο θεωρούμε θετική εξέλιξη την κατάθεση πρότασης συνταγματικής αναθεώρησης στη Βουλή σε όλα τα κόμματα, πλην της ναζιστικής Χρυσής Αυγής, από 100 περίπου συνδικαλιστικές οργανώσεις του Δημοσίου για την αλλαγή σχετικών διατάξεων του Συντάγματος (άρθρο 103, παρ. 2, 3 & 8).\nΤαυτόχρονα, θεωρούμε προβληματικό το περιεχόμενο της πρότασης αυτής και οφείλουμε να σημειώσουμε ότι μια συνδυαστική ερμηνεία των παραπάνω συνταγματικών διατάξεων οδηγεί στο εξής συμπέρασμα: το Σύνταγμα ορίζει ότι για την κάλυψη πάγιων και διαρκών αναγκών επιβάλλονται οι προσλήψεις μόνιμου προσωπικού ή η σύναψη συμβάσεων αορίστου χρόνου, ενώ η σύναψη συμβάσεων ορισμένου χρόνου πρέπει να γίνεται μόνο σε περιπτώσεις στις οποίες εμφανίζονται πρόσκαιρες ή απρόβλεπτες ή επείγουσες ανάγκες. Τούτο σημαίνει ότι η συνταγματική απαγόρευση μονιμοποίησης ή μετατροπής συμβάσεων σε αορίστου χρόνου ισχύει μόνο για τις περιπτώσεις στις οποίες οι συμβάσεις ορισμένου χρόνου πραγματικά αφορούν πρόσκαιρες, απρόβλεπτες ή επείγουσες ανάγκες, πχ όταν χρειάζεται επιπλέον προσωπικό για να αντιμετωπιστεί ένα ακραίο καιρικό φαινόμενο. Άρα, το Σύνταγμα δεν απαγορεύει τη μετατροπή εκείνων των συμβάσεων στις οποίες η σύμβαση γράφει «ορισμένου χρόνου» γιατί ο/η συμβασιούχος καλύπτει πάγιες και διαρκείς ανάγκες αφού εκτελεί καθήκοντα ίδια με εκείνα των μόνιμων ή των αορίστου χρόνου υπαλλήλων.\nΣε κάθε περίπτωση το πρόβλημα είναι καταρχήν πολιτικό. Η ερμηνεία του Συντάγματος δε γίνεται ερήμην των ταξικών συγκρούσεων αλλά καθορίζεται σε μεγάλο βαθμό από αυτές. Η οργάνωση και ο κοινός αγώνας των εργαζομένων στους δρόμους και τις απεργίες είναι τα βασικά όπλα τους για να διεκδικήσουν τη μόνιμη και σταθερή εργασία. Στην προοπτική αυτή κλιμάκωσης του αγώνα το Πανελλήνιο Σωματείο Εκτάκτου Προσωπικού του ΥΠΠΟ στηρίζει την οργάνωση πανδημοσιοϋπαλληλικού συλλαλητηρίου την Τρίτη 12 Φλεβάρη, με συγκέντρωση στις 6 μ.μ., στην πλατεία Κλαυθμώνος και πορεία στη Βουλή.


Ανακοινώσεις/Εκπτωσεις απο Admin\t2 Χρόνια 10 Μήνες πριν\t#6979\nΑνακοινώσεις/Εκπτωσεις απο Admin\t2 Χρόνια 10 Μήνες πριν\t#6983\nadmin molis grafthka kato apo sena,exo mia aporia giati drn mou bgazei tis lekseis view ads GIANA XTYPHSO TIS DIAFHMHSEIS?sthn thesh toy exei tis lekseis earning area.ti prepei na kano pesmou\nΑνακοινώσεις/Εκπτωσεις απο Admin\t2 Χρόνια 10 Μήνες πριν\t#6991\nΝα σε καλα skyman.\nΥπάρχουν 2 τρόποι να δείς διαφημίσεις.\nΑπο Earning Area ---> Paid To Click Ads και\nΑπο Earning Area ---> Paid To Surf Ads\nΕπισης δίνει λεφτά και απο διαβασμα emails αλλα σημερα δεν υπάρχουν διαθέσιμα\nΕίναι πολυ εύκολο και πολυ γρήγορο να δεις ολες τις διαφημίσεις αφου ενεργει παρόμοια με autosurf\nΑνακοινώσεις/Εκπτωσεις απο Admin\t2 Χρόνια 10 Μήνες πριν\t#7015\nΚαλησπερα, Admin γραφτηκα και εγω κατω απο εσενα.\nΑνακοινώσεις/Εκπτωσεις απο Admin\t2 Χρόνια 10 Μήνες πριν\t#7018\nden mou bgazei tipota apo ayta pou grafeis.brhka ena tropo na mpo(logika einai sostos k aytos o tropos)patao contests k meta ekei pou leei Daily Click Contest patao PTC SECTION k me bazei sthsdiafhmhseis pou prepei na do\nΑνακοινώσεις/Εκπτωσεις απο Admin\t2 Χρόνια 10 Μήνες πριν\t#7019\nωραία..και ετσι γίνετε\nΟταν πατήσεις earning area δεν σου βγάζει αυτα που έχει στην φωτογραφία πιο κάτω?\nΑνακοινώσεις/Εκπτωσεις απο Admin\t2 Χρόνια 10 Μήνες πριν\t#7022\nnai ayto mou ebgaze alla den hksera meta ti na pathso.ekei pou leei paid to clik ads prepei na pao?to allo pou blepo paid to surf ads na ta patao?\nΑνακοινώσεις/Εκπτωσεις απο Admin\t2 Χρόνια 10 Μήνες πριν\t#7023\nΝαι πατα εκεί που λέει Paid to Clicks και εκει που λεει Paid to Surf Ads\nΑνακοινώσεις/Εκπτωσεις απο Admin\t2 Χρόνια 10 Μήνες πριν\t#7077\nadmin αν εχεις κανα νεο για το σαιτ γραψε κατι. πχ ποσα εχεις βγαλει μεχρι στιγμης απο εμενα σαν αμεσο? κανω κλικ καθε μερα.\nΑνακοινώσεις/Εκπτωσεις απο Admin\t2 Χρόνια 10 Μήνες πριν\t#7104\nαπο εσένα Gman εχω βγαλει 5 σεντς μέχρι τώρα\nΓια το σαιτ είμαι πολύ αισιόδοξος πως θα παει πάρα πολυ καλα. Ηδη μετάνοιωσα που δεν το εχω ξεκινήσει πιο γρήγορα.\nΕίναι πολυ απλο και έχει πολλες διαφημισεις.\nΘα το ψάξω περισσότερο και θα σας πω ποια στρατηγικη είναι κατάλληλη για αυτο το σαιτ\nΑνακοινώσεις/Εκπτωσεις απο Admin\t2 Χρόνια 9 Μήνες πριν\t#7224\nκαλησπερα Admin, μηπως πρεπει να κανω κατι για τα email γιατι τοσες μερες δεν μου εχει βγαλει κανενα.\nΤελευταία διόρθωση: 2 Χρόνια 9 Μήνες πριν από gman.\nΑνακοινώσεις/Εκπτωσεις απο Admin\t2 Χρόνια 9 Μήνες πριν\t#7234\nΥποθετω πως τσεκάρεις στα ανεπιθύμητα emails\nκανε υπομονή για 2-3 μερες εαν δεν σου ερθει κανένα τοτε στείλε ενα τικετ\nΑνακοινώσεις/Εκπτωσεις απο Admin\t2 Χρόνια 7 Μήνες πριν\t#10423\nΤι εγινε>? Σταματησανε και αυτοι το paypal? Γιατι δεν με βγαζει τετοια επιλογη μονο του payza\nΛενε εχουνε προσωρινο προβλημα με το paypal και δεν μπορουνε για μεχρι στιγμης να πληρωσουνε οποτε περιμενουμε .\nΜονο μην ειναι μονιμο το προβλημα τους αυτο.Σταματαω εγω τουλαχιστον να κλικαρω μεχρι να φτιαξουνε το paypal.Δεν πολυ παω το payza ασε που 8ελει και verified payza που δεν το εχω κανει.Οποτε αν δεν φτιαξει το paypal τελος απο μενα αυτο το site.\nΑνακοινώσεις/Εκπτωσεις απο Admin\t2 Χρόνια 7 Μήνες πριν\t#10424\nk ego ama den exei paypaltha to stamathso\nΑνακοινώσεις/Εκπτωσεις απο Admin\t2 Χρόνια 7 Μήνες πριν\t#10442\nΕχω στείλει ενα support ticket για αυτο το θεμα.\nΜε λίγα λογια μου είπαν πως το παυπαλ τους εκανε ιδιοτροπίες και υπηρξαν πολλες Pendings πληρωμές που δεν μπορουσαν να ολοκληροθουν για αυτο το λογο. Τωρα σιγα σιγα παίρνουν σειρα και ολοκληρώνονται\nHello , Sorry i didn't get back to you earlier\nCurrently paypal applied extra restrictions on masspay feature and it was affecting our account so we couldn't send masspayouts to members\nSince we don't want members to get any more fees we had to wait to solve this issue\nSome of the payouts higher than 2$ were sent normally as regular payment as receiver can handle fees in it , Other payouts lower than 2$ are waiting for us to restore paypal masspay\nBut in mean time we made agreement with partner developing company to use their masspay feature to send payouts but their ability to send masspayments weekly is limited , That created a gape between amount of pending requests and cashouts paid\nWe will give users more option to cashout without waiting masspay and it will be paid in same day\nSo if you have any pending requests and would like to get without waiting masspay let me know and i'll send your payment as soon as i get your reply\nMasspay will be done once weekly still but it will depend on the schedule or our partners\nΑνακοινώσεις/Εκπτωσεις απο Admin\t2 Χρόνια 7 Μήνες πριν\t#10443\nκαλο θα ήταν να ξεκινήσετε σιγα σιγα να χρησιμοποιείτε και άλλους payment processors. μονο καλό θα κάνει.\nΣιγα σιγα το Paypal αδειαζει τα Ptc sites απο την πλατφόρμα της.. Μονο λίγα ptc σαιτς θα μπόρουν να πληρώνουν απο paypal. Ασε που σου κρατά πολλά λεφτά για μια πληρωμή.\nΚαλο θα ήταν να δοκιμάσουμε το Payza και το Perfect Money αφου είναι και αυτα αξιόπιστα και μπορουν να χρησιμοποιηθουν σαν ενναλακτικες λυσεις\nΟσο αφορα για τα verified σε αυτα τα 2 μπορει εύκολα να γινει\nΤελευταία διόρθωση: 2 Χρόνια 7 Μήνες πριν από admin.\nΑνακοινώσεις/Εκπτωσεις απο Admin\t2 Χρόνια 7 Μήνες πριν\t#10473\nTo κακο ειναι οτι οι περισσοτερες σελιδες εχουνε paypal .......ελαχιστες χρησιμοποιουνε payza.και perfect Money.Σιγουρα παντως 8α συμφωνησω οτι λιγα ptc 8α μεινουνε με το paypal και αυτα 8α ειναι τα πολυ παλια πχ ClixSense-Neobux -Scarlet .Για αλλα δεν βλεπω\nΑνακοινώσεις/Εκπτωσεις απο Admin\t2 Χρόνια 7 Μήνες πριν\t#10477\nxreiazetai na pas se trapeza gia na anoiksis logariazmo sto perfectmoney kai pazya?\nΑνακοινώσεις/Εκπτωσεις απο Admin\t2 Χρόνια 7 Μήνες πριν\t#10512\nοχι..είναι η ιδια διαδικασία που ανοιγεις και σε Paypal.. ευκολη διαδικασια\nΑνακοινώσεις/Εκπτωσεις απο Admin\t2 Χρόνια 7 Μήνες πριν\t#10516\nto leo giati to paypal ego sthn trapeza (peiraios)thn anoiksa\nΧρόνος δημιουργίας σελίδας: 0.444 δευτερόλεπτα


Το κρυφό μήνυμα Δραγασάκη - lastpoint.gr\n04/02/2019 05/02/2019 0 Σχόλια\tΑΠΟΨΕΙΣ, ΚΥΒΕΡΝΗΣΗ, ΜΑΝΙΚΑΣ, ΟΙΚΟΝΟΜΙΑ, ΣΥΡΙΖΑ, ΤΡΑΠΕΖΕΣ\nΕν μέσω σημαντικών εθνικών εξελίξεων, ήρθε σαν κεραυνός εν αιθρία η παρέμβαση του αντιπροέδρου της κυβέρνησης κ. Δραγασάκη. Σε λίγες λιτές, μεστές, στοχευμένες προτάσεις περιέγραψε το διαρκές πρόβλημα των ελληνικών τραπεζών που ήρθε για μια ακόμη φορά στην επιφάνεια. Μόνο που με την ευκαιρία της διερεύνησης, μαζί με τους Θεσμούς, του νέου τρόπου διαχείρισης του εύφλεκτου εκρηκτικού μηχανισμού που λέγεται κόκκινα δάνεια, εκτοξεύθηκε και μια ασύμμετρη απειλή για κούρεμα καταθέσεων.\nΠραγματική πιθανότητα; Αφελής αναμόχλευση μιας ανύπαρκτης προοπτικής; Υπενθύμιση ενός μεγαλύτερου κακού για να είναι ευκολότερος ο συμβιβασμός με ένα κάπως μικρότερο κακό; Μήπως τελικά μόνο τυχαία δεν ήταν η αναφορά Δραγασάκη στο κούρεμα ως τρίτη δυνητική πηγή κάλυψης ενός νέου κεφαλαιακού κενού στο τραπεζικό σύστημα; Μήπως προμήνυε άλλες εξελίξεις και με το συγκεκριμένο υπονοούμενο ήθελε να θέλει έμμεσα το ουσιαστικό δίλημμα;\nΕδώ και τουλάχιστον ενάμιση χρόνο έγραφα ότι είναι πολύ πιθανό οι τράπεζες να χρειαστούν νέα ανακεφαλαιοποίηση γύρω στα 5 δισ. Δείτε ενδεικτικά το Κάτι περίεργο συμβαίνει στην ελληνική οικονομία. Οι μειωμένες αναπτυξιακές επιδόσεις, τα περαιτέρω συρρικνωμένα εισοδήματα και οι κεφαλαιακοί έλεγχοι, επέτειναν ένα ζήτημα που βρισκόταν σε μια σχετική ύφεση στα τέλη του 2014. Οι ατυχείς χειρισμού της σημερινής κυβέρνησης έφεραν μια αχρείαστη ανακεφαλαιοποίηση μαζί με την απαξίωση των μετοχών του ΤΧΣ και της χρηματιστηριακής αξίας των τραπεζών.\nΣήμερα επιχειρείται η συγκράτηση του κόστους λειτουργίας μέσω κλεισίματος αρκετών υποκαταστημάτων και εθελουσίας εξόδου χιλιάδων υπαλλήλων. Το μεγάλο αγκάθι παραμένει το χαρτοφυλάκιο των κόκκινων δανείων. Κι αν στην περίπτωση των επιχειρηματικών ίσως η “λύση” βρίσκεται και στην απόκτηση μεριδίου από funds σε εταιρείες που θα μπορούσαν να αναδιοργανωθούν και να μετατραπούν και πάλι σε υγιείς παραγωγικούς φορείς, για τα στεγαστικά το ζήτημα είναι πιο πολύπλοκο.\nΗ ομπρέλα προστασίας που λεγόταν “νόμος Κατσέλη” με τις όποιες επιμέρους τροποποιήσεις αποτελούσε επί χρόνια σανίδα σωτηρίας για την πρώτη κατοικία εκατοντάδων χιλιάδων συμπολιτών μας. Πλέον οι πιέσεις είναι πολλές, από πλευράς δανειστών, για την οριστική κατάργηση του και μια πολύ πιο ελαστική μορφή κάλυψης για λίγους με πολύ σφιχτά εισοδηματικά και περιουσιακά κριτήρια.\nΚι αν κανείς μας δεν επιθυμεί οι κατά σύστημα κακοπληρωτές κρύβονται πίσω από τις όποιες ρυθμίσεις, το απότομο άνοιγμα των πλειστηριασμών για την πλειοψηφία των ενυπόθηκων δανείων κρύβει κινδύνους και αδικίες. Ειδικά για περιπτώσεις ανθρώπων που όχι απλά πήραν ένα λελογισμένο ρίσκο κι απέτυχαν στις προβλέψεις τους αλλά για οικογένειες που δεν μπορούσαν να προγνώσουν τον τριπλασιασμό της ανεργίας και την μείωση των εισοδημάτων κατά 35%!\nΟ Δραγασάκης λοιπόν γνωρίζει ότι θα υπάρξουν κοινωνικές και εσωκομματικές αντιδράσεις για ένα τόσο ευαίσθητο ζήτημα. Και θέτει προκαταβολικά την κοινωνία και κυρίως τους βουλευτές προ των ευθυνών τους. Εκβιάζει, ουσιαστικά, ότι αν δεν συναινέσουν στο νέο καθεστώς προστασίας θα πέσει επί της κεφαλής της χώρας ο “μετεωρίτης” που λέγεται νέα ενίσχυση του τραπεζικού συστήματος. Κι επειδή οι μέτοχοι δεν δείχνουν τη διάθεση να συνεισφέρουν ξανά, και αν ξοδευτεί το χρηματοδοτικό μαξιλάρι θα προκύψει αδυναμία κάλυψης των δανειακών αναγκών στις αρχές του 2020, σε περίπτωση ατυχήματος θα την πληρώσουν οι καταθέτες. Κι αυτό θα έχει μεγαλύτερο κοινωνικό και εκλογικό αντίκτυπο.\nΥπάρχει βέβαια κι ένα ακόμη θέμα. Θεωρητικά η κυβέρνηση θα επιθυμούσε την πλήρη άρση των κεφαλαιακών ελέγχων πριν τις εκλογές. Αν όμως παραμένει άλυτο το θέμα των κόκκινων δανείων και υπαρκτό το ενδεχόμενο τραπεζικής κατάρρευσης η πλήρης πρόσβαση στις καταθέσεις όχι μόνο θα ανασχέσει τη σημερινή αύξηση τους αλλά θα οδηγήσει σε μεγάλη απόσυρση ποσών.\nΔεν είμαι σίγουρος αν περαιτέρω συγχωνεύσεις αρκούν για να ισχυροποιήσουν άμεσα το χρηματοπιστωτικό σύστημα αλλά βρισκόμαστε σε μια πολύ κρίσιμη στιγμή. Η λεπτή γραμμή ανάμεσα στη βιωσιμότητα των τραπεζών και στη δημιουργία μιας σειράς ανθρώπινων δραμάτων δεν πρέπει να ξεπεραστεί, ούτε να αφεθεί στους προεκλογικούς σχεδιασμούς του ΣΥΡΙΖΑ. Τεχνοκρατικές λύσεις υπάρχουν…\n← Ευτελισμός της πολιτικής ζωής\nΜήπως ακούτε θόρυβο από …ελικόπτερα; →\nΕτοιμότητα μεν προβληματισμός δε…\nΟι γνήσιοι αριστεροί δεν είχαν ποτέ οικολογική συνείδηση


ΔΕΙΤΕ ΜΙΑ PORSCHE CAYENNE ΝΑ ΣΕΡΝΕΙ ΕΝΑ AIRBUS 380 TΩΝ 285 ΤΟΝΩΝ! (VIDEO) – carzine.gr\nΔΕΙΤΕ ΜΙΑ PORSCHE CAYENNE ΝΑ ΣΕΡΝΕΙ ΕΝΑ AIRBUS 380 TΩΝ 285 ΤΟΝΩΝ! (VIDEO)\nΗ Porsche 911 GT3 Touring είναι μια GT3 χωρίς την αεροτομή\nH Porsche Cayenne Turbo Coupe είναι και επίσημα το πιο γρήγορο SUV (Video)\nΔείτε μία πανέμορφη αναπαλαιωμένη ατμοσφαιρική Porsche 911\nΓια χάρη του βιβλίου Guiness αλλά και για σημαντικούς εμπορικούς λόγους (το φορτίο έλξης είναι ιδιαίτερα σημαντικό μέγεθος για τις πωλήσεις στην Αμερική αλλά και σε άλλες χώρες) η Porsche έβαλε μία Cayenne να σύρει το μεγαλύτερο εμπορικό αεροπλάνο, το A380 της Αirbus. Το εγχείρημα έγινε στο Παρίσι όπου μία Cayenne S Diesel με 385 άλογα έσυρε επί 42 ολόκληρα μέτρα το τεράστιο αεροπλάνο των 73 μέτρων και βάρους 285 τόνων.\nΗ S Diesel με την απίστευτη ροπή των 850 Νm πήρε το ρεκόρ από ένα Nissan Patrol που είχε σύρει ένα cargo αεροπλάνο με βάρος 170 τόνους και έφερε και πάλι την κορυφαία επίδοση στο γκρουπ VW, το οποίο πριν πάνω από μία δεκαετία, με ένα Touareg V10 TDI είχε σύρει ένα Βoeing 747 με βάρος στους 155 τόνους. Η μόνη μετατροπή που είχε το συγκεκριμένο όχημα ήταν η ενίσχυση στον κοτσαδόρο, κάτι εντελώς φυσιολογικό με δεδομένο το φορτίο που κλήθηκε να σύρει.\nΤο ενδιαφέρον στην περίπτωση είναι ότι το ρεκόρ επαναλήφθηκε και με μία Cayenne Turbo S (που βλέπουμε στο video), με τα 570 άλογα και λίγο πιο χαμηλή ροπή, στα 800 Νm. Και σ’ αυτή την περίπτωση τα πράγματα εξελίχθηκαν ομαλά, και αφού τελείωσε η διαδικασία, η Cayenne επέστρεψε στην Αγγλία απ’ όπου ήρθε οδικώς, δίχως να παρουσιάζει απολύτως κανένα πρόβλημα.\nΗ επίδοση καταγράφηκε στο βιβλίο των ρεκόρ Guiness και σίγουρα δημιουργεί τις απαραίτητες εντυπώσεις στο αγοραστικό κοινό του SUV της Porsche σε αγορές που πέρα από τους χρόνους στο Νίρμπουργκρινγκ (όπου η Turbo S παραμένει “βασίλισσα”) κοιτάζουν με εξίσου μεγάλο ενδιαφέρον και πιο πρακτικά θέματα, όπως το φορτίο που μπορεί να σύρει ένα τετρακίνητο. Έστω και αν αυτό έχει τα σήματα της Porsche και όλη την ξεχωριστή φιλοσοφία της μάρκας.\nAir France and Porsche: New Guinness World Records title from Porsche AG on Vimeo.\nΣε αυτό το άρθρο:Airbus, Cayenne, Guiness, Porsche, Video\nΕΚΡΗΞΗ ΠΩΛΗΣΕΩΝ ΣΤΗΝ ΕΥΡΩΠΗ, ΤΟ FIESTA ΕΠΙΚΡΑΤΗΣΕ ΤΟΥ GOLF!\nAYRTON SENNA IN MEMORIAM: H ΘΡΥΛΙΚΗ ΤΟΥ ΝΙΚΗ ΣΤΟ DONINGTON PARK TO 1993 (VIDEO)


Μεντεσέδες - Hinges Set Sony Vaio EG16 EG17 EG2S6C PCG-61411L VPCEG VPC-EG 33.4MP01.001 33.4MP02.001(Κωδ.1-HNG0057)\nΜεντεσέδες - Hinges Set Sony Vaio EG16 EG17 EG2S6C PCG-61411L VPCEG VPC-EG 33.4MP01.001 33.4MP02.001(Κωδ.1-HNG0057) (Κωδ.: 1154269)\nQoltec KEYBOARD F NTB LENOVO G50-30 G50-45 50595 Z50 Z50-80E B50-80 300-17ISK V-136520US1-GK (Κωδ.40056US) ITsys\nASUS F552C SERIES 15.6 1366x768 WXGA HD LED 40pin (Κωδ. 1205) ITsys\nΟθόνη Laptop Dell PRECISION M7710 DELL G7 17 7790 17-7790 17.3 1920x1080 FHD LED 30pin EDP SLIM IPS (Κωδ. 2885) ITsys\nΠλαστικό Laptop - Palmrest - Cover C Dell Inspiron 15 5547 5548 5545 LCD Back Cover 6PDV4 06PDV4 03 VXXW 3 VXXW 0CNR1F CNR1F (Κωδ. 1-COV211) ITsys


Η ΕΠΟ βάζει φρένο στη σιγουριά της ΑΕΛ για αδειοδότηση - ΕΠΟ - SPORT 24\nΗ ΕΠΟ βάζει "φρένο" στη σιγουριά της ΑΕΛ για αδειοδότηση\nΕπιμέλεια: Sport24 Δημοσίευση: 08 Μαρ. 2016 13:04\nΜε δήλωση του ο διευθυντής αδειοδοτήσεων της ΕΠΟ, Γιώργος Δημητρίου, απάντησε στην ανακοίνωση που εξέδωσε η Λάρισα αναφορικά με την αδειοδότηση της υποστηρίζοντας ότι τα πράγματα δεν είναι τόσο απλά.\nΑν και δεν το συνηθίζει η ΕΠΟ και δη ο Γιώργος Δημητρίου, ως διευθυντής αδειοδότησης της ΕΠΟ, αυτή τη φορά θέλησε να απαντήσει στην σχετική ανακοίνωση που εξέδωσε η Λάρισα την Δευτέρα (7/3) πως όλα πάνε καλά σχετικά με την υπόθεση αδειοδότησης της ΑΕΛ.\nΟ Γιώργος Δημητρίου προέβη στης εξής δήλωση και στέκεται σε τρία σημεία αναφέροντας:\n"H Διεύθυνση Αδειοδότησης παραδοσιακά επιλέγει να απέχει από πάσης φύσεως επικοινωνιακά παιχνίδια, τηρώντας στο ακέραιο τη δέσμευση περί εχεμύθειας που διέπει τη διαδικασία αδειοδότησης. Όμως η ακατάπαυστη επικοινωνιακή πολιτική της ΠΑΕ ΑΘΛΗΤΙΚΗ ΕΝΩΣΗ ΛΑΡΙΣΑΣ - ΑΕΛ, με αποκλειστικό σκοπό τη δημιουργία εντυπώσεων και την άσκηση πίεσης για την λήψη της άδειας, καθιστά επιβεβλημένη την τοποθέτησή μου προς ενημέρωση των φιλάθλων.\nα) Ο Κανονισμός Αδειοδότησης συνετάχθη από την UEFA, η οποία έχει την αποκλειστική αρμοδιότητα και ευθύνη να ερμηνεύσει τις διατάξεις του. Σχετικό ερώτημα για την υπόθεση της ΠΑΕ ΑΘΛΗΤΙΚΗ ΕΝΩΣΗ ΛΑΡΙΣΑΣ - ΑΕΛ έχει ήδη αποσταλεί στην UEFA και αναμένεται η απάντησή της εντός των προσεχών ημερών.\nβ) Αναφορικά με την υπόθεση του ποδοσφαιριστή Salim Toama ισχύουν τα εξής: Η υπόθεση εκδικάστηκε από το DRC της FIFA και όχι από το CAS. Το θιγόμενο μέρος έχει δικαίωμα να ζητήσει εντός δέκα ημερών το σκεπτικό της απόφασης, η οποία είναι εφέσιμη στο CAS. Συνεπώς δεν υπάρχει κανένα απολύτως δεδικασμένο και όσα είδαν το φως της δημοσιότητας αποτελούν μνημείο παραπληροφόρησης.\nγ) Για την ώρα τα μόνα δεδομένα που υπάρχουν, τα οποία δεν αμφισβητούνται, είναι η ύπαρξη δυο εταιρειών με κοινό αριθμό μητρώου ΕΠΟ ν. 64, το ίδιο σήμα, χρώματα, έδρα, με διαφορετικό ΑΦΜ και διοίκηση, συσταθείσες από το ίδιο νομικό πρόσωπο που μετέχει κατά 10% σε έκαστη εξ' αυτών (για αυτό άλλωστε διατηρείται ο ίδιος αριθμός μητρώου ΕΠΟ).\nMε τη σειρά μου αδυνατώ να κατανοήσω πως το Υπουργείο δεν έχει αφαιρέσει ποτέ την άδεια λειτουργίας σε ΠΑΕ με αρνητικά κεφάλαια, πλασματικό ενεργητικό, τεράστιες συσσωρευμένες ζημιές, συνεχείς μη ολοκληρωμένες αυξήσεις Μ.Κ, μη δημοσίευση ισολογισμών κ.λπ.\nΦαντάζομαι εντάσσεται στην αντίληψή του περί ανωνύμων εταιρειών. Ας επικεντρωθεί σε αυτά ο κ. Μασγανάς και να αφήσει κατά μέρος τις υποδείξεις σε τομείς εκτός ευθύνης του".\nΠραγματοποιήθηκε συνάντηση για την αδειοδότηση της ΑΕΛ


ΣΧΕΔΙΟ ΦΡΑΚΤΑΛ: November 2009\nPosted by khar at 1:48 PM 1 comment:\nΟι περισσότεροι νομίζουμε ότι ζούμε σε ένα σύμπαν πλασμένο για εμάς. Δυστυχώς, αν ανοίξουμε οποιοδήποτε βιβλίο αστρονομίας ή θεωρητικής φυσικής θα διαπιστώσουμε ότι κάνουμε μεγάλο λάθος. Big bang, Μαύρες τρύπες, κβάζαρ, κυματοσωματίδια και ένα σωρό άλλα παράξενα πράγματα βρίσκονται παντού γύρω μας και εμείς πρέπει να ζήσουμε μαζί τους. Για ποιο λόγο υπάρχουν όλα αυτά; Τι άλλο θα ανακαλύψουμε ακόμα; Γιατί να μην έχουμε κάτι πιο κατάλληλο για το ανθρώπινο είδος;\nΟ νέος διευθυντής του project cosmos κοίταξε περίλυπος την αναφορά του υποδιευθυντή.\n«Λοιπόν σε ακούω. Ποιες ήταν οι προδιαγραφές αυτή τη φορά;», του είπε.\n«Ξεκινήσαμε με μια μεγάλη έκρηξη, που να δημιουργεί χωροχρόνο», ψέλλισε ο υποδιευθυντής.\n«Όχι κι άσχημα».\n«Και βάλαμε σταθερή ταχύτητα στο φως».\n«Αυτό νομίζω ότι το έχουν ξανακάνει», είπε κάπως αυστηρά ο διευθυντής\n«Σταθερή ταχύτητα αλλά πότε να μοιάζει με κύμα και πότε με σωματίδιο».\n«Χμ. Αυτό πρέπει να τους μπέρδεψε για τα καλά».\n«Στην πραγματικότητα κάναμε τα πάντα έτσι».\n«Τα πάντα είναι κυματοσωματίδια».\n«Κάπως υπερβολικό το βρίσκω».\n«Ο προηγούμενος διευθυντής ήταν αρκετά απαιτητικός».\n«Ναι και είδαμε την προκοπή του. Όλα κυματοσωματίδια, λοιπόν. Τίποτε άλλο;»\n«Με χωροχρονική ανωμαλία στο κέντρο τους».\n«Τελικά δεν είστε και για πέταμα.»\n«Η οποία προκαλεί διαστολή του χρόνου και συστολή του μήκους».\n«Για όνομα του Θεού. Τι πίνετε πριν ξεκινήσετε τις συσκέψεις;»\nΟ υποδιευθυντής δε μίλησε. Ίσως τελικά κατόρθωνε να διασώσει τη θέση του. Η δυνατή φωνή του διευθυντή τον έκανε να πεταχτεί από τη θέση του.\n«Νεφελίμ, κούφιοι πλανήτες και το ηλεκτρόνιο του σατανά. Τι μαλακίες είναι αυτές; Πως πέρασαν από τα κεντρικά;».\n«Βασικά, ήσαστε στο κομμάτι των προτάσεων που απορρίφθηκαν».\n«Πάλι καλά. Ελπίζω να απολύθηκε ο υπεύθυνος»\n«Την επόμενη μέρα ήταν ήδη σπίτι του. Τώρα, σταδιοδρομεί ως βιβλιοπώλης».\nΟ διευθυντής συνέχισε να ξεφυλλίζει την αναφορά.\n«Να κάτι ενδιαφέρον. Εικοσιμία διαστάσεις», είπε ενθουσιασμένος.\n«Αν κοιτάξετε παρακάτω θα δείτε ότι τις τυλίξαμε τη μία μέσα στην άλλη».\n«Τελικά μπορείτε να γίνετε πραγματικά σαδιστές, αν σας αφήσουν. Απορώ με όλα αυτά πως είμαστε δεύτεροι στο διαγωνισμό! Δε θυμάμαι να έχω ξαναδεί τόσο παράξενο σύμπαν. Κανονικά έπρεπε να προηγούμαστε με διαφορά».\n«Ξέρετε, ο ανταγωνισμός είναι σκληρός. Ο φάκελός μας διέρρευσε. Οι αντίπαλοι μάς αντέγραψαν αλλά πρόσθεσαν και ένα ακαταμάχητο στοιχείο;»\nΟ υποδιευθυντής χαμήλωσε τη φωνή του.\n«Ανθρώπους», είπε και κοίταξε καχύποπτα γύρω του.\n«Ανθρώπους; Μα, νόμιζα ότι αυτό απαγορευόταν;»\n«Ανακάλυψαν ένα παραθυράκι στους κανονισμούς. Γι’ αυτό απολύθηκε και ο προκάτοχός σας που δεν το είχε εντοπίσει».\n«Ξέρετε πως είναι με τους ανθρώπους. Περπάτησαν με τα δύο άκρα, κυνήγησαν ολόκληρα κοπάδια από μαμούθ, εξαφάνισαν περίπου 3.000.000 είδη ζωής, λάτρεψαν τον ήλιο τους, τα ζώα και ένα σωρό παράξενα πράγματα, άρχισαν να σκοτώνονται μεταξύ τους, καταβρόχθισαν τους φυσικούς πόρους και τώρα ετοιμάζονται να δημιουργήσουν μια μικρή μαύρη τρύπα πάνω στην επιφάνεια του πλανήτη τους».\n«Είμαστε χαμένοι. Κανείς δεν πρόκειται ποτέ να κατανοήσει ένα σύμπαν με ανθρώπους. Γι’ αυτό και τους είχαν αποκλείσει από το διαγωνισμό παράξενων κόσμων».\n«Ίσως υπάρχει μια μικρή ελπίδα», τόλμησε να προτείνει ο υποδιευθυντής,\n«Τι εννοείς; Λέγε και δεν πρόκειται να χάσεις».\n«Εκείνο το παραθυράκι που λέγαμε. Μετά την απόλυση του προκάτοχού σας, το έψαξα εξονυχιστικά. Πράγματι, επιτρέπονται οι άνθρωποι αλλά…»\n«Μόνο αν είναι κοινόχρηστοι!»\n«Δηλαδή, μπορούμε να τους πάρουμε…»\n«… και να τους μεταφέρουμε στη δική μας δημιουργία».\n«Τέλεια. Εγκρίνω και ξεκινάμε αμέσως. Θέλω όλους τους ανθρώπους στο δικό μας σύμπαν μέσα σε πέντε μεγαβδομάδες».\n«Αλλά ο μόνος κατάλληλος πλανήτης στο σύμπαν μας έχει τρεις ήλιους και βρίσκεται ακόμα στην εποχή των δεινοσαύρων. Μήπως δυσκολευτούν να προσαρμοστούν;»\n«Μου φαίνεται ότι ξέχασες ότι μιλάμε για τους ανθρώπους», είπε ο υποδιευθυντής και ξέσπασαν και οι δυο σε γέλια.\nΤην επόμενη Κυριακή, για όσους σκέφτονται να αλλάξουν σπίτι, θα δούμε τι απρόσμενα προβλήματα μπορεί να δημιουργήσει "Η Μετακόμιση".\nPosted by khar at 10:05 PM No comments:\nΑφού άρχισα με το πρώτο πολύ μικρό διήγημα που έγραψα, ας συνεχίσω με το πιο πρόσφατο. Διαβάστηκε στο τελευταίο Φεστιβάλ ΕΦ στην Ερμούπολη. Οι περισσότεροι γονείς προσπαθούν να ικανοποιήσουν την περιέργεια των παιδιών τους. Όμως, υπάρχουν στιγμές που θεωρούν ότι μερικά πράγματα είναι σημαντικότερα από τις ερωτήσεις τους. Θυμηθείτε το αυτό την επόμενη φορά που ο γιός σας θα σας πει ότι…\n«Μπαμπά, τι χρώμα έχει η Γη από μακριά;»\n«Δεν ξέρω, Γιαννάκη».\n«Δεν ξέρω σου είπα».\n«Ο Μπρην λέει ότι είναι γαλάζια».\n«Μπρην; Ποιος είναι αυτός;»\n«Ο νέος μου φίλος. Ο Βαρδούκ μάς βαρέθηκε και γύρισε πίσω στο δάσος με τα ξωτικά».\n«Κατάλαβα… Τι να πω, μπορεί να είναι και γαλάζια, αν και δε νομίζω. Που χάθηκε πάλι το τηλεκοντρόλ;»\n«Ξέρω γω, ρώτα τη δασκάλα σου».\n«Ο φίλος μου ο Μπρην λέει ότι φταίει που έσβησε για λίγο ο ήλιος».\n«Να πεις στο φίλο σου ότι ο ήλιος δε σβήνει ποτέ. Μα που στην ευχή είναι το τηλεκοντρόλ;»\n«Μπαμπά, πόσα είναι τα αστέρια;»\n«Που θες να ξέρω Γιαννάκη;»\n«Ο φίλος μου ο Μπρην ξέρει».\n«Ήμουν σίγουρος. Μήπως τα έχει μετρήσει κιόλας;»\n«Όχι, αλλά έχει ένα μικρό κυβάκι που είναι γεμάτο με όλα τα αστέρια του κόσμου».\n«Γυναίκααααα! Δεν σου είπα να μην αφήνεις το μικρό να βλέπει τηλεόραση το βράδυ;»\n«Ο Μπρην πατάει ένα κουμπί και βγάζει όποιο αστέρι θέλει από το κυβάκι».\n«Α, νάτο το τηλεκοντρόλ. Κάτσε μικρέ, να δούμε τον αγώνα μαζί».\n«Χθες μου έδειξε το δικό του αστέρι και τον πλανήτη του».\n«Α ναι; Και είναι γαλάζιος;»\n«Όχι. Ο δικός του πλανήτης είναι πράσινος».\n«Παναθηναϊκάρα ο Μπρην, ε; Breen the green».\n«Δε νομίζω ότι είναι Παναθηναϊκός».\n«Έχει γούστο να έμπλεξες με κανένα γαύρο. Όπα, άρχισε το ματς. Έλα ρε, τριφυλλάρα».\n«Ο Μπρην λέει…»\n«Να σου πω κάτι Γιαννάκη; Φέρε μια μέρα τον Μπρην στο σπίτι για να τα πει και σε μας, αλλά άσε με να δω τον αγώνα τώρα».\n«Δεν γίνεται. Θα φύγουν σήμερα».\n«Ποιοι θα φύγουν;»\n«Ο Μπρην και οι άλλοι. Είναι πάρα πολλοί και έχουν έρθει με κάτι μεγάαααλα διαστημόπλοια».\n«Α ναι; Και γιατί δεν το είπαν στις ειδήσεις;»\n«Τα έχουν παρκάρει από την άλλη μεριά του ήλιου και γι’ αυτό δεν τα βλέπουμε».\n«Να πάρει. Τι στραβοκλωτσιά ήταν αυτή!»\n«Τώρα ρουφάνε την ενέργεια του ήλιου για να μπορέσουν να γυρίσουν στο δικό τους αστέρι».\n«Μα τι σφυρίζει το κοράκι. Ά ρε ξύλο που του χρειάζεται».\n«Και μετά ο ήλιος θα σβήσει και εσείς θα εξαφανιστείτε όπως οι δεινόσαυροι».\n«Τι δεινόσαυρος. Χελωνόσαυρος δε λες καλύτερα. Πως σέρνεται έτσι το ρεμάλι. Κρίμα τα εκατομμύρια που παίρνει. Δεν πειράζει Γιαννάκη. Θα βρεις κάποιον άλλο φίλο».\n«Δε χρειάζεται. Εγώ θα πάω μαζί τους».\n«Μα που τον βρήκαν αυτό το σέντερ-φορ; Στο καλάθι;»\n«Όλα τα παιδιά θα πάνε μαζί τους. Γι’ αυτό έχουν έρθει με τόσα πολλά διαστημόπλοια. Και θα μας φέρουν πίσω όταν ανάψουν ξανά τον ήλιο».\n«Πέναλτι; Αν είναι δυνατόν. Πάλι δούλεψε η παράγκα. Τα βλέπεις τα χάλια μας Γιαννάκη; Γιαννάκη; Τι παιδί είναι αυτό! Μια στιγμή να γυρίσεις τα μάτια σου και τον έχασες. Πάλι καμιά σκανταλιά θα έχει στο μυαλό του. Γυναίκαααα, μάζεψε τα ρούχα γιατί έτσι που σκοτείνιασε ο ουρανός, βλέπω να ρίχνει καρέκλες. Και άμα δεις τον κανακάρη σου πες του να έρθει εδώ γρήγορα. Γιαννάκηηηηηη! Που εξαφανίστηκες; Ελπίζω να μη σκαρώνεις τίποτα, γιατί έτσι και σε πιάσω δε σε σώζει ούτε η συντέλεια του κόσμου».\nΣτο διήγημα της επόμενης Κυριακής, θα μάθετε πόσο προσεκτικοί πρέπει να είστε αν χρειαστεί να ανοίξετε ένα «Κουτί του Schroedinger»\nPosted by khar at 10:22 PM No comments:\nPosted by khar at 5:22 AM No comments:


Ανυπόφορο Χόλιγουντ, ανυπόφορο Twitter\n04/07/18 • 18:45 | UPD 04/07/18 • 18:45\nΗ κατάσταση με το politically correct και τους εύκολα θιγόμενους στο Χόλιγουντ έχει ξεφύγει για τα καλά και δεν συμμαζεύεται. Κι αυτό αποδεικνύεται από το ότι επιτίθενται σε λάθος ανθρώπους. Η Σκάρλετ Γιόχανσον μπήκε στο στόχαστρο για τον ρόλο μιας τρανσέξουαλ γυναίκας στην ταινία Rub n Tug.\nΤο 2016 την έκραζαν γιατί είχε πρωταγωνιστήσει στην ταινία Ghost In A Shell, ένα anime που ο πρωταγωνιστής του είναι Ασιάτης, άρα το αυτό θα έπρεπε να είχε γίνει και στην ταινία. Να μην είναι η Σκάρλετ πρωταγωνίστρια αλλά κάποια γυναίκα από την Άπω Ανατολή. Κάτι που στη βάση του είναι σωστό και αφορά την λεγόμενη ποικιλία που δεν έχουν οι παραγωγές στο Χόλιγουντ. Αλλά γιατί αυτό θα πρέπει να είναι πρόβλημα της 33χρονης ηθοποιού;\nΤο πιο λογικό σε μια τέτοια υπόθεση θα ήταν να προταθεί ο ρόλος σε κάποια τρανσέξουαλ ηθοποιό. Τη Λαβέρν Κοξ για παράδειγμα. Εν τέλει προτάθηκε στην Σκάρλετ. Το ερώτημα είναι γιατί να επιτεθούν σε εκείνη και όχι στους υπεύθυνους που της πρότειναν το ρόλο; Δεν έχει δικαίωμα η Σκάρλετ ως ηθοποιός να δοκιμάσει έναν ρόλο που μπορεί να θεωρεί ότι θα την εξελίξει και θα την κάνει να βρει νέα πράγματα στον εαυτό της; Γιατί πρέπει να δαιμονοποιούνται όλα από τους εύθικτους;\nΗ Σκάρλετ Γιόχανσον απάντησε μέσω των εκπροσώπων της αναφέροντας τα παραδείγματα του Τζέφρι Ταμπόρ που έπαιξε στο Transparent, του Τζάρεντ Λέτο που έκανε κάτι αντίστοιχο στο Dallas Buyers Club και την Φελίσιτι Χάφμαν για το ρόλο της στο Transamerica. Η αναφορά στον Ταμπόρ κρίθηκε ως ακόμα πιο εξοργιστική από κάποιους που απλώς δεν ήθελαν να δουν τη λογική της απάντησης της ηθοποιού.\nΤο πρόβλημα δεν είναι ότι η Σκάρλετ αποδέχτηκε έναν ρόλο που «πρέπει» να δοθεί σε μέλος της transgender κοινότητας. Το πρόβλημα είναι σε αυτούς που της τον έδωσαν, αν πρέπει κάπου να αναζητήσουμε ενόχους. Το πρόβλημα είναι περισσότερο ότι τα trans άτομα δεν έχουν περισσότερες ευκαιρίες σε μη trans ρόλους. Το πρόβλημα είναι ότι θέλουμε να δοθεί ο ρόλος σε αυτόν που είναι trans και όχι σε αυτόν που είναι ικανός υποκριτικά να τον αποδώσει.\nΤο πρόβλημα είναι ότι πρέπει να θέτουμε στο τραπέζι χαρακτηριστικά που δεν θα έπρεπε να αποτελούν κριτήριο. Έναν ρόλο τον παίρνεις επειδή είσαι ικανός υποκριτικά γι΄αυτόν. Όχι γιατί είσαι γκέι, στρέιτ, trans ή οτιδήποτε άλλο.


European Best Destinations: Δεκαπέντε ελληνικές παραλίες στις καλύτερες της Ευρώπης για το 2018\nΔεκαπέντε δημοφιλείς και φημισμένες διεθνώς, αλλά και λιγότερο γνωστές ελληνικές παραλίες, περιλαμβάνονται στον κατάλογο με τις καλύτερες παραλίες της Ευρώπης για το 2018, που δημοσίευσε πριν από μερικές ημέρες στην ιστοσελίδα του ο ευρωπαϊκός οργανισμός European Best Destinations (EBD). O EBD έχει έδρα στις Βρυξέλλες και δημιουργήθηκε το 2009 με σκοπό την προώθηση του ευρωπαϊκού πολιτισμού και τουρισμού, σε συνεργασία με τους εθνικούς οργανισμούς τουρισμού των ευρωπαϊκών κρατών και το δίκτυο EDEN («European Destinations of Excellence») της Ευρωπαϊκής Επιτροπής , ενώ η σχετική λίστα προκύπτει κάθε χρόνο μετά από ηλεκτρονική ψηφοφορία που διενεργείται σε ποικίλες κατηγορίες (καλύτεροι προορισμοί για city break, οι πιο ρομαντικοί προορισμοί, καλύτερα χιονοδρομικά κέντρα, καλύτερες παραλίες κ.ά.). Μέχρι σήμερα, την ιστοσελίδα του έχουν επισκεφτεί περισσότεροι από 5,4 εκατ. μοναδικοί χρήστες, ενώ έχει και πάνω από 90.000 followers στα social media.\nΕιδικότερα, οι ελληνικές παραλίες τις οποίες επέλεξαν οι επισκέπτες της ιστοσελίδας είναι, κατά σειρά παρουσίασης, οι εξής:\n- Μαραθονήσι (Ζάκυνθος): Σύμφωνα με τον EBD «πρόκειται για έναν μικρό παράδεισο, ένα μοναδικό σημείο μακριά από τα πλήθη, σε απόσταση μόλις 10 λεπτών από το λιμάνι του Λαγανά ή του Άγιου Σώστη».\n- Ελαφονήσι (Κρήτη): «Τα ζεστά νερά και η ροζ άμμος -που παίρνει το χρώμα της από κόκκινους μικροοργανισμούς οι οποίοι αναπτύσσονται στα κοράλλια- έχουν καταστήσει αυτόν τον μοναδικό προορισμό διάσημο σε όλο τον κόσμο» αναφέρεται στο δημοσίευμα.\n- Νησάκι Αγίου Σώστη / Καμέο (Ζάκυνθος): Όπως σημειώνεται «είναι ένα από τα ομορφότερα και πιο μικρά νησάκια της Ελλάδας. Είναι ιδιωτικό και μπορείτε να πάτε μέσω ξύλινης γέφυρας που το συνδέει με τον Άγιο Σώστη Ζακύνθου».\n- Σαρακήνικο (Μήλος): Το δημοσίευμα επισημαίνει το γεγονός ότι η παραλία είναι «διάσημη για τους ηφαιστειακούς της βράχους, που προσφέρουν στους κολυμβητές ένα σεληνιακό περιβάλλον».\n- Παραλία Ξι (Κεφαλονιά): «Η παραλία είναι ένα από τα πολλά “θαύματα” της Κεφαλονιάς» γράφει ο συντάκτης και συμπληρώνει: «Πρέπει να ανακαλύψετε οπωσδήποτε αυτή την αμμώδη παραλία με το πορτοκαλοκόκκινο χρώμα, αλλά και τα μοναδικής ποιότητας και καθαρότητας νερά της».\n- Canal d'amour / Love Canal (Σιδάρι Κέρκυρας): Το ιδιαίτερο σχήμα της παραλίας εντυπωσιάζει τον συντάκτη, που παρατηρεί πως πρόκειται για μια «όμορφη “μυστική” παραλία, μια φυσική ιδιαιτερότητα, που λόγω της στενότητάς της “φιλοξενεί” μια πανέμορφη μικρή αμμουδιά».\n- Πόρτο Τιμόνι (Κέρκυρα): «Κοντά στον Άγιο Γεώργιο, το Πόρτο Τιμόνι είναι ένα από τα ομορφότερα σημεία στην Κέρκυρα» αναφέρει το δημοσίευμα και το χαρακτηρίζει ως «ένα αληθινό παράδεισο επί της γης».\n- Σεϋχέλλες (Ικαρία): «Η προσπάθειά σας θα ανταμειφθεί» υπόσχεται στους αναγνώστες ο συντάκτης και συνεχίζει: «Η πρόσβαση δεν είναι πολύ εύκολη, η παραλία είναι σχετικά μικρή, αλλά τόσο όμορφη και τα νερά πολύ καθαρά».\n- Παραλία Σίμου (Ελαφόνησος): «Απολαύστε μία από τις ομορφότερες παραλίες στην Ευρώπη» είναι το αφοπλιστικό σχόλιο του EBD.\n- Καβαλικευτά (Λευκάδα): Ο EBD προτρέπει τους ταξιδιώτες να εξερευνήσουν τα παράλια του νησιού, αφού «τα υπέροχα καταπράσινα τοπία της Λευκάδας οδηγούν σε εξίσου θαυμάσια θαλασσινά τοπία με καταγάλανα νερά και σε όρμους με αμμώδεις λευκές παραλίες, δίπλα σε γραφικά ψαροχώρια».\n- Άπελλα (Κάρπαθος): Ο συντάκτης εκθειάζει το νησί της Καρπάθου, εξηγώντας ότι «κυρίως είναι ορεινό, αλλά γεμάτο με πηγές, ελατοδάση, αμπέλια, ελαιώνες και φρουτόδεντρα. Οι βραχώδεις σπηλιές του αποτελούν καταφύγιο για τη μεσογειακή φώκια Monachus Monachus».\n- Κοκκάρι (Σάμος): «Είναι ένα λιμάνι ψαράδων, που εξελίχθηκε σε τουριστικό κέντρο» επισημαίνει το δημοσίευμα. «Παρόλα αυτά, διατηρεί το παραδοσιακό του πρόσωπο με τα μικρά σπίτια και τα λουλουδιασμένα δρομάκια του. Διαθέτει εξαίρετη βοτσαλωτή παραλία και περιβάλλεται από καταπράσινα βουνά».\n- Ναυάγιο (Ζάκυνθος): Μεταξύ άλλων πληροφοριών, ο συντάκτης δίνει έμφαση στο γεγονός ότι «η περιοχή χαρακτηρίζεται από τους τεράστιους ασβεστολιθικούς βράχους, τη λευκή άμμο και τα καθαρά νερά, που κάθε χρόνο προσελκύουν χιλιάδες τουρίστες».\n- Πόρτο Κατσίκι (Λευκάδα): Η παραλία «πήρε το όνομά της επειδή παλιότερα μόνο οι κατσίκες μπορούσαν να την προσεγγίσουν» εξηγεί ο συντάκτης και προσθέτει ότι «είναι κρυμμένη κάτω από έναν κοίλο γκρεμό».\n- Εγκρεμνοί (Λευκάδα): Το δημοσίευμα επαινεί την παραλία αυτή, που παρά το γεγονός ότι είναι απομακρυσμένη και έγινε εύκολα προσβάσιμη στο κοινό μόλις τη δεκαετία του ’90, όταν κατασκευάστηκε ο νέος δρόμος, την χαρακτηρίζει ως έναν από τους κορυφαίους προορισμούς στη Λευκάδα, αλλά και ολόκληρη την Ευρώπη.


ΣτΕ: Οδεύει προς κατάργηση ο εκκλησιασμός μαθητών δημοτικών σχολείων | Kontasas\nΑρχική / ΕΡΓΑΣΙΑΚΑ / ΣτΕ: Οδεύει προς κατάργηση ο εκκλησιασμός μαθητών δημοτικών σχολείων\nΠρος παντελή κατάργηση οδεύει ο εκκλησιασμός στα Δημοτικά σχολεία, σύμφωνα με σχέδιο Προεδρικού Διατάγματος του υπουργού Παιδείας Κώστα Γαβρόγλου, επισημαίνει το Συμβούλιο της Επικρατείας (ΣτΕ), ενώ παράλληλα οι σύμβουλοι Επικρατείας θέτουν θέματα σχετικά με τις ώρες διδασκαλίας του μαθήματος των Θρησκευτικών, τις εκδηλώσεις κατά τη θρησκευτική εορτή των Τριών Ιεραρχών, κ.λπ., όπως μεταδίδει το protothema.gr.\nΠαράλληλα, σύμφωνα με το ίδιο δημοσίευμα, αποκαλύπτεται το περιεχόμενο του επίμαχου διατάγματος και όσα οι δικαστές είπαν εγγράφως στον υπουργό Παιδείας.\nΕιδικότερα, κατ΄ αρχάς, “ναι” φέρεται να είπε το ΣτΕ στην επιλογή των σημαιοφόρων, παραστατών, κ.λπ. στα Δημοτικά σχολεία δια κληρώσεως και μάλιστα με διπλή, αφού θα κληρώνεται ένας μαθητής ανά 6μήνο, ενώ δεν αποκλείεται λόγω ατέλειας της σχετική διάταξης να μην υπάρχει καθόλου σημαιοφόρος ή να είναι λιγότεροι οι παραστάτες, σε περίπτωση αιφνιδίου ατυχήματος ή ασθένειας.\nΣυγκεκριμένα, το άρθρο 3 παράγραφος 4 αναφέρει: “Σημαιοφόροι, παραστάτες και υπεύθυνοι για την κατάθεση στεφάνου ορίζονται μαθητές της ΣΤ΄ τάξης. Σημαιοφόροι ορίζονται δυο μαθητές της ΣΤ΄ τάξης, ο ένας για το χρονικό διάστημα μέχρι 31 Ιανουαρίου και ο άλλος από 1η Φεβρουαρίου μέχρι το τέλος του διδακτικού έτους. Η επιλογή σημαιοφόρων, παραστατών και υπευθύνων κατάθεσης στεφάνου πραγματοποιείται με κλήρωση ανάμεσα στο σύνολο των μαθητών της τάξης. Η κλήρωση διενεργείται παρουσία του συνόλου των μαθητών της ΣΤ΄ τάξης με ευθύνη του διευθυντή της σχολικής μονάδας ή του νόμιμου αναπληρωτή του και συντάσσεται σχετικό πρακτικό του Συλλόγου Διδασκόντων”.\nτον τρόπο επιλογής των σημαιοφόρων, παραστατών και υπευθύνων κατάθεσης στεφάνου, εφόσον στο Δημοτικό λειτουργούν ένα και πάνω τμήματα της ΣΤ΄ τάξης και 2) καθώς και για “κάθε άλλο σχετικό θέμα εφαρμογής της παρούσας παραγράφου”, δηλαδή για θέματα που έχουν σχέση με τους σημαιοφόρους, κ.λπ.\nΌπως αναφέρει το protothema.gr σχετικά με την επιλογή των σημαιοφόρων, κ.λπ. με κλήρωση, επισημαίνουν ότι είναι “νόμιμη, εν όψει του ότι δεν αντίκειται, πάντως, στην εξουσιοδότηση του άρθρου 4 παράγραφος 11 του νόμου 1566/1985”. Ο τελευταίος αυτός νόμος αφορά τη “δομή και λειτουργία της πρωτοβάθμιας και δευτεροβάθμιας εκπαίδευσης” και η σχετική παράγραφος παρέχει εξουσιοδότηση στον υπουργό Παιδείας, μεταξύ των άλλων, να καθορίζει “την αξιολόγηση των μαθητών, την οργάνωση της μαθητικής ζωής και το γενικό πλαίσιο των σχολικών εκδηλώσεων”.\nΤο ίδιο άρθρο 3, αλλά η παράγραφος 7 του διατάγματος του κ. Γαβρόγλου έχει μόνο μια πρόταση για ανάρτηση της σημαίας, η οποία πλέον δεν είναι καθημερινή, αλλά εβδομαδιαία. Συγκεκριμένα η επίμαχος παράγραφος αναφέρει: “Η σημαία παραμένει ανηρτημένη στον ιστό του σχολείου, όπως προβλέπεται σε όλες τις δημόσιες υπηρεσίες”.\nΌμως, ο υπουργός Παιδείας επιφυλάσσει ειδική μεταχείριση για την Θρησκευτική εορτή των Τριών Ιεραρχών (30 Ιανουαρίου). Συγκεκριμένα για την ημέρα αυτή, αναφέρει το διάταγμα ότι “με απόφαση του Συλλόγου Διδασκόντων καθορίζεται το περιεχόμενο των εορταστικών εκδηλώσεων (οργάνωση εκδηλώσεων που συνάδουν με το περιεχόμενο της εορτής, εκκλησιασμός, κ.ά.).\nΧαρακτηριστικά, αναφέρει το ΣτΕ ως προς την εν λόγω Θρησκευτική εορτή: “Τίθεται ως διαδικαστική προϋπόθεση για τον εορτασμό, ειδικώς αυτής της εορτής και όχι των λοιπών, η λήψη προηγούμενης απόφασης του Συλλόγου Διδασκόντων, που θα καθορίζει το περιεχόμενο των εορταστικών εκδηλώσεων, χωρίς να επεξηγείται ο λόγος που δικαιολογεί τη θέσπιση της προϋπόθεσης αυτής, δεδομένου ότι δεν τίθεται ανάλογη προϋπόθεση για τις άλλες εορτές που αναφέρονται στη ίδια ακριβώς παράγραφο (εορτασμών εθνικών εορτών της 28ης Οκτωβρίου και της 25ης Μαρτίου, 17ης Νοεμβρίου για την επέτειο του Πολυτεχνείου, τον αντιδικτατορικό αγώνα και την Εθνική Αντίσταση).\n“Περαιτέρω η διατύπωση “οργάνωση εκδηλώσεων που συνάδουν με το περιεχόμενο της εορτής, εκκλησιασμός, κ.ά.”, είναι αόριστός ενόψει άλλωστε του ότι πρόκειται για γιορτή θρησκευτικού κυρίως χαρακτήρα. Για το λόγο αυτό είναι αναγκαίο να ρυθμιστεί, ενόψει της κατοχυρωμένης στο άρθρο 13 παράγραφος 1 του Συντάγματος ελευθερίας της θρησκευτικής συνείδησης και το θέμα του τρόπου συμμετοχής ή μη των ετεροδόξων και αλλοθρήσκων μαθητών κατά τις σχετικές εκδηλώσεις”.\nΣκληροί είναι οι σύμβουλοι Επικρατείας στο θέμα του εκκλησιασμού των μαθητών του Δημοτικού, καθώς λένε ευθέως στον υπουργό Παιδείας ότι όπως είναι διατυπωμένη η σχετική διάταξη “επιτρέπει την χωρίς κριτήρια παντελή κατάργηση του εκκλησιασμού”.\n“Εκκλησιασμός πραγματοποιείται κατά σχολείο ή τάξη με τη συνοδεία των εκπαιδευτικών ύστερα από σχετική απόφαση του Συλλόγου Διδασκόντων”.\n“Η ρύθμιση του άρθρου 3 παρ. 7 σύμφωνα με την οποία εκκλησιασμός πραγματοποιείται κατά σχολείο ή τάξη με τη συνοδεία των εκπαιδευτικών ύστερα από σχετική απόφαση του Συλλόγου Διδασκόντων, είναι ατελής, δεδομένου ότι δεν προσδιορίζονται οι ημέρες ή τα γεγονότα επ΄ ευκαιρία των οποίων είναι ενδεδειγμένο ή δυνατό να πραγματοποιείται εκκλησιασμός” και υπογραμμίζουν οι δικαστές:\n“Η έλλειψη σχετικής πρόβλεψης και εν γένει απουσία καθορισμού συγκεκριμένων κριτηρίων για τη λήψη της απόφασης του Συλλόγου Διδασκόντων, καθιστά αόριστη την ρύθμιση, διότι επιτρέπει είτε χωρίς κριτήρια παντελή κατάργηση του εκκλησιασμού είτε, αντιθέτως την πραγματοποίηση εκκλησιασμού καθ΄ υπέρβαση του εκπαιδευτικώς προσηκόντως μέτρου. Επομένως, η ρύθμιση αυτή πρέπει να συμπληρωθεί, ώστε να καταστεί ορισμένη”.\nΠαράλληλα, στο άρθρο 18 του διατάγματος προβλέπεται ότι “πριν από την έναρξη των μαθημάτων πραγματοποιείται κοινή προσευχή των μαθητών και του διδακτικού προσωπικού στο προαύλιο του σχολείου με ευθύνη των εκπαιδευτικών που εφημερεύουν. Η συμμετοχή των μαθητών άλλου δόγματος στην κοινή προσευχή δεν είναι υποχρεωτική. Ο διευθυντής του σχολείου ή ο αναπληρωτής του ή ο διδάσκων εκπροσωπώντας τον Σύλλογο Διδασκόντων του σχολείου προβαίνει σε πιθανές ανακοινώσεις-οδηγίες που αφορούν την εύρυθμη λειτουργία του σχολείου και τη μαθητική ζωή της συγκεκριμένης μέρας ή και σε γενικότερα θέματα”.\nΚατά συνέπεια, σημειώνει το Ανώτατο Ακυρωτικό Δικαστήριο, σε περίπτωση που γίνει από το ΣτΕ δεκτή η εν λόγω αίτηση ακύρωσης θα πρέπει το υπουργείο Παιδείας να επιφέρει τις ανάλογες τροποποιήσεις στο Προεδρικό Διάταγμα “στο πλαίσιο της υποχρέωσης συμμόρφωσης προς το περιεχόμενο της τυχόν ακυρωτικής απόφασης”.\nΤέλος, το ΣτΕ κάνει αρκετές παρατηρήσεις σχετικά με τις προϋποθέσεις εγγραφής στα Δημοτικά σχολεία με ελλιπή δικαιολογητικά (αλλοδαπά παιδιά), εκπρόθεσμες εγγραφές, κ.λπ., ενώ “κόβει” ως παράνομη την απαλλαγή των πολύτεκνων διευθυντών και υποδιευθυντών από την εφημερία.\nΠροηγούμενο Ασκήσεις ετοιμότητας στην Ιαπωνία για πυραυλική επίθεση από τη Βόρεια Κορέα (βίντεο)\nΕπόμενο Τίλερσον: Θα βρούμε ένα τρόπο να χαλαρώσουμε τις εντάσεις με τη Ρωσία